“Maɖo Kplɔla Ðeka”—Ezekiel 34:23\n“Maɖo Kplɔla Ðeka”\nNYA VEVITƆ: Nyagblɔɖi ene siwo ku ɖe Mesia ŋu kple ale si wova eme ɖe Kristo dzi\n1-3. Nu ka tae Ezekiel ƒe dzi gbã, eye nya kae gbɔgbɔ ʋãe wòŋlɔ?\nEZEKIEL le aboyo me ƒe adee nye ema. * Nyagblɔɖilaa ƒe dzi gbã esi wòbu nɔnɔme wɔblanui si me dziɖula siwo le wo denyigba lɔlɔ̃a Yuda, si le adzɔge kilometa geɖe dzi le nu wɔmee ŋu. Fia gbogbo aɖewo ɖu dzi le eŋɔli.\n2 Wodzi Ezekiel le Fia wɔnuteƒe Yosiya ƒe dziɖuɖu ƒe domedome lɔƒo. Dzi anya dzɔ Ezekiel esi wòse ɖoɖo si Yosiya de tome be woaɖe legbawo ɖa le Yuda eye woagbugbɔ tadedeagu dzadzɛa aɖo anyi. (2 Kron. 34:1-8) Gake Yosiya ƒe agbagbadzedzewo mena nuwo ɖɔ ɖo ɖaa o, elabe fia siwo va ɖe eyome la dometɔ geɖe yi edzi subɔ trɔ̃wo. Mewɔ nuku o be le dziɖula vɔ̃ɖi mawo ŋɔli la, dukɔa ƒe agbe nyui nɔnɔ kple mawusubɔsubɔ yi to kura. Ðe mɔkpɔkpɔ aɖe galia? Ɛ̃!\n3 Yehowa to eƒe nyagblɔɖila wɔnuteƒe la dzi wòŋlɔ Mesia, ame si ava ɖu dzi le etsɔme kple Kplɔla si agbugbɔ tadedeagu dzadzɛa aɖo anyi tegbee, eye wòalé be na Yehowa ƒe alẽawo la ŋuti nyagblɔɖi gbogboawo ƒe gbãtɔ ɖi. Ele vevie be míade ŋugble le nyagblɔɖi mawo ŋu nyuie, elabe wo me vava ye ana míava nɔ agbe tegbee le etsɔme. Na míade ŋugble le Mesia la ŋuti nyagblɔɖi ene siwo le Ezekiel ƒe agbalẽa me la ŋu.\n“Ðɔmee Aɖe” Va Zu “Sederti Gã Aɖe”\n4. Nya kae Ezekiel gblɔ ɖi, eye aleke Yehowa dze nyagblɔɖia gɔme?\n4 Anɔ ƒe 612 D.Y. la, “Yehowa ƒe gbe” va na Ezekiel eye wògblɔ ale si Mesia ƒe dziɖuɖua akeke tae kple ale si wòle vevie be woaka ɖe eƒe Fiaɖuƒea dzi la ŋu nya ɖi. Yehowa gblɔ na nyagblɔɖila Ezekiel be wòato adzo aɖe si nye nyagblɔɖi si ɖe ale si Yuda dziɖulawo mewɔ nuteƒe o kple ale si Mesia Fiaɖuƒea ƒe Dziɖula si wɔa nu dzɔdzɔe la va hiãe la, na etɔ aboyomeawo tsɔ dze nyagblɔɖia gɔme.—Eze. 17:1, 2.\n5. Adzoa me nya vevi aɖewo ɖe?\n5 Xlẽ Ezekiel 17:3-10. Adzoa me nya vevi aɖewoe nye esi: “Hɔ̃ gã aɖe” ŋe sederti aɖe ƒe ɖɔmeɖɔmea ke, eye wòtsɔe yi “asitsalawo ƒe du aɖe me.” Azɔ hɔ̃a tsɔ “anyigba la dzi nukuwo ƒe ɖe” eye wòƒãe ɖe anyigba wɔnu aɖe dzi le “tɔ gãwo to.” Nukua tsi nyuie eye wòva zu ‘wainka si vu dranyii.’ Eyome “hɔ̃ gã bubu aɖe” do. Wainka sia ɖe ke ɖo ɖe hɔ̃ evelia ‘gbɔ’ be wòaho ye aɖado ɖe teƒe bubu si tsi le. Yehowa bu fɔ wainka sia ƒe nuwɔna, si fia be woaho eƒe kewo eye ‘wòaƒu keŋkeŋ.’\nHɔ̃ gã gbãtɔ si le Ezekiel ƒe nyagblɔɖia me si ŋe sederti aɖe ƒe ɖɔmeɖɔmea ke (Kpɔ Memama 6)\n6. Ðe nu si adzoa fia la me.\n6 Adzoa gɔme ɖe? (Xlẽ Ezekiel 17:11-15.) Le ƒe 617 D.Y. la, Babilon-fia Nebukadnezar (si nye “hɔ̃ gã” gbãtɔ) va ɖe to ɖe Yerusalem. Eŋe Yuda-fia Yehoyakin (si nye “ɖɔmeɖɔmea”) ɖa le fiazia dzi eye wòkplɔe yi Babilon (si nye “asitsalawo ƒe du aɖe me”). Nebukadnezar tsɔ Zedekiya (ame si tso fiaƒomea me si nye “anyigba la dzi nukuwo ƒe ɖe”) ɖo fiazia dzi le Yerusalem. Nebukadnezar na Yuda-fia yeyea ka atam le Mawu ƒe ŋkɔ me, eye esia ƒoe ɖe enu be wòawɔ nuteƒe na ame si tsɔe ɖo zia dzi. (2 Kron. 36:13) Gake Zedekiya mewɔ ɖe atam si wòka la dzi o; edze aglã ɖe Babilon-fia ŋu eye wòtrɔ ɖe Egipte-fia Farao (si nye “hɔ̃ gã” evelia) ŋu be wòana eƒe aʋawɔlawo nakpe ɖe ye ŋu, gake meɖe vi o. Yehowa bu fɔ Zedekiya elabe mewɔ ɖe atam si wòka la dzi o. (Eze. 17:16-21) Emegbe woɖe Zedekiya le zi dzi eye wòku ɖe gaxɔ me le Babilon.—Yer. 52:6-11.\n7. Nu vevi kawoe míate ŋu asrɔ̃ tso adzo sia si nye nyagblɔɖi la me?\n7 Nu vevi kawoe míate ŋu asrɔ̃ tso adzo sia si nye nyagblɔɖi la me? Gbãa, esi míenye tadeagula vavãwo ta la, ele be míawɔ ɖe míaƒe nyawo dzi. Yesu gblɔ be: “Mina miaƒe ‘Ɛ̃’ nanye ɛ̃, eye miaƒe ‘Ao’ nanye ao.” (Mat. 5:37) Ne eva hiã be míaka atam le Mawu ŋkume atsɔ ato nyateƒe le ʋɔnudrɔ̃ƒe la, míebua atamkaka sia be enye ŋkubiãnya. Evelia, ele be míakpɔ nyuie le ame si dzi míaka ɖo la ŋu. Biblia xlɔ̃ nu mí be: “Migaɖo ŋu ɖe amegãwo ŋu loo, alo ɖe amegbetɔvi si mate ŋu axɔ na ame o la ŋu o.”—Ps. 146:3.\nNUFIAMEÐAKA 8A: Nyagblɔɖi Si Ku Ðe Mesia Ŋu—Sederti Gã La\n8-10. Aleke Yehowa ɖɔ Mesia Fiaɖuƒea ƒe Dziɖulaa, eye aleke nyagblɔɖia va emee? (Kpɔ aɖaka si nye “Nyagblɔɖi Si Ku Ðe Mesia Ŋu—Sederti Gã La.”)\n8 Ke hã, dziɖula aɖe li si dze, si dzi wòle be míaka ɖo bliboe eye míaɖo ŋu ɖe eŋu. Esi Yehowa gblɔ nya ɖi ku ɖe ɖɔme si woho do ŋu vɔ la, ehe susu yi nya sia ke si nye adzo la dzi tsɔ gblɔ nya ɖi tso Dziɖula si anye Mesia le etsɔme la ŋu.\n9 Nya si nyagblɔɖia gblɔ. (Xlẽ Ezekiel 17:22-24.) Fifia ya meganye hɔ̃ gãwo ŋue nya sia ku ɖo o, ke boŋ eku ɖe afɔ si Yehowa ŋutɔ aɖe la ŋu. Aŋe “sederti kɔkɔ la ƒe ɖɔme aɖado . . . ɖe to kɔkɔ gã aɖe dzi.” Ðɔmee sia atsi ava zu “sederti gã aɖe” eye “xevi ɖe sia ɖe ƒomevi” anɔ eme. Ekema “gbemetiwo katã” adze sii be, Yehowa ŋutɔe na ati gã sia tsi.\n10 Ale si nyagblɔɖia va emee. Yehowa ŋe Via Yesu Kristo tso David (si nye “sederti kɔkɔ” la) ƒe fiaƒomea me, eye wòdoe ɖe dziƒo Zion To (si nye “to kɔkɔ gã”) aɖe dzi. (Ps. 2:6; Yer. 23:5; Nyaɖ. 14:1) Yehowa tia Via, si eƒe futɔwo bu be enye “ame tsɛtɔ le amegbetɔwo dome,” eye wòtsɔ “fofoa David ƒe fiazikpui” nɛ tsɔ doe ɖe dzi. (Dan. 4:17; Luka 1:32, 33) Mesia Fiaɖuƒea ƒe Fia, Yesu Kristo, aɖu anyigba bliboa dzi eye wòanye yayratsoƒe na amegbetɔwo abe sederti gã ene. Dziɖula sia nye ame si dzi míate ŋu aka ɖo. Le Yesu ƒe Fiaɖuƒea te la, amegbetɔ toɖola siwo le anyigba bliboa dzi la “anɔ anyi dedie, aɖe dzi ɖi, eye vɔ̃ madzi ŋɔ [na wo] o.”—Lod. 1:33.\n11. Nu vevi kae míate ŋu asrɔ̃ tso nyagblɔɖi si ku ɖe “ɖɔmee” si va zu “sederti gã aɖe” ŋu la me?\n11 Nu si míate ŋu asrɔ̃ tso nyagblɔɖi sia me. Nyagblɔɖi wɔdɔɖeamedzi si ku ɖe “ɖɔmee” si va zu “sederti gã aɖe” ŋu la kpe ɖe mía ŋu be míate ŋu aɖo nyabiase vevi aɖe ŋu. Eyae nye: Ame ka ŋue míeɖoa ŋu ɖo? Nunya mele eme be míaɖo ŋu ɖe amegbetɔwo ƒe dziɖuɖuwo kple woƒe aʋawɔnuwo ŋu o. Ne míedi be míanɔ dedie la, anyo be míaka ɖe Mesia Fiaɖuƒea ƒe Fia Yesu Kristo dzi eye míaɖo ŋu ɖe eŋu. Dziɖuɖu sia si le dziƒo si wotsɔ de asi na Yesu la koe nye amegbetɔwo ƒe mɔkpɔkpɔ ɖeka kolia.—Nyaɖ. 11:15.\n“Ame Si Tɔ Wònye Le Se Nu”\nNUFIAMEÐAKA 8B: Nyagblɔɖi Etɔ̃ Siwo Ku Ðe Mesia La Ŋu\n12. Aleke Yehowa na eme kɔ be yemeɖe asi le nu, si yebla kple David la ŋu o?\n12 Abe ale si Mawu ɖe adzo si nye nyagblɔɖi si ku ɖe hɔ̃ eveawo ŋu me ene la, Ezekiel se egɔme be woaɖe Zedekiya, fia mawɔnuteƒe si tso David ƒe fiaƒomea me la le zi dzi eye woakplɔe ayi Babilon. Ðewohĩ anɔ wɔwɔm na nyagblɔɖilaa be, ‘Ke nu, si Mawu bla kple David si me wòdo ŋugbe nɛ le be fia aɖe atso eƒe ƒomea me si aɖu dzi tegbee ya ɖe?’ (2 Sam. 7:12, 16) Ne Ezekiel bu nya sia tɔgbi ŋua, ke mehiã be wòalala ʋuu hafi akpɔ ŋuɖoɖoa o. Anɔ ƒe 611 D.Y., si nye woƒe aboyome nɔnɔ ƒe ƒe adrelia me, esime Zedekiya ganɔ fia ɖum le Yuda la, “Yehowa ƒe gbe va” na Ezekiel. (Eze. 20:2) Yehowa na wògagblɔ nya bubu ɖi ku ɖe Mesia ŋu si na eme kɔ be Mawu meɖe asi le nu, si wòbla kple David la ŋu o. Ke boŋ nyagblɔɖia ɖee fia be ame si tɔ wònye le se nu la anye Mesia Fiaɖuƒea ƒe Dziɖula si ava le etsɔme, eye eyae anyi David dome.\n13, 14. Nya vevi kae le nyagblɔɖi si le Ezekiel 21:25-27 la me, eye aleke nyagblɔɖi sia va emee?\n13 Nya si nyagblɔɖia gblɔ. (Xlẽ Ezekiel 21:25-27.) Yehowa to Ezekiel dzi gblɔ na “Israel ƒe amegã vɔ̃ɖi” si ƒe toheɣi ɖo la be woahe to nɛ eme kɔ nɛ nyuie. Yehowa gblɔ na dziɖula vɔ̃ɖi sia be, woaxɔ eƒe “tablanu” kple “fiakuku” (si nye dziɖuŋusẽ) le esi. Ekema woado dziɖula siwo le “tsɛ” ɖe dzi eye woabɔbɔ ame siwo nye “amegã” ɖe anyi. Ame siwo wotsɔ ɖo zi dzi la anɔ dzi ɖum va se ɖe esime “ame si tɔ wònye le se nu la nava,” eye Yehowa atsɔ Fiaɖuƒea ana ame ma.\n14 Ale si nyagblɔɖia va emee. Esi Babilontɔwo tsrɔ̃ Yerusalem le ƒe 607 D.Y. me la, wobɔbɔ Yuda fiaɖuƒe si nɔ Yerusalem la ƒe “amegã” ɖe anyi esi woɖe Fia Zedekiya le zi dzi eye woɖe aboyoe. Emegbe esi fia aɖeke megatso David ƒe ƒomea me nɔ dzi ɖum le Yerusalem o ta la, wodo ame “tsɛ” siwo nye Trɔ̃subɔdukɔmetɔwo ɖe dzi be woakpɔ ŋusẽ ɖe anyigbaa dzi, gake hena ɣeyiɣi kpui aɖe ko. Trɔ̃subɔlawo ƒe Ɣeyiɣia, alo “dukɔwo ƒe ɣeyiɣi ɖoɖiawo” wu enu le ƒe 1914 me esime Yehowa tsɔ Yesu Kristo ɖo fiae. (Luka 21:24) Esi Yesu nye Fia David ƒe dzidzimevi ta la, edze “le se nu” be wòanye Mesia Fiaɖuƒea ƒe Fia. * (1 Mose 49:10) Eya ta Yehowa to Yesu dzi wɔ ŋugbe si wòdo na David be yeana domenyila si ava nye Fiaɖuƒea ƒe fia tegbee la va eme.—Luka 1:32, 33.\nYesu ye dze le se nu be wòanye Mawu Fiaɖuƒea ƒe Fia (Kpɔ Memama 15)\n15. Nu ka tae míate ŋu aka ɖe Yesu Kristo si nye Fia la dzi bliboe?\n15 Nu si míate ŋu asrɔ̃ tso nyagblɔɖi sia me. Míate ŋu aka ɖe Yesu Kristo si nye Fia la dzi bliboe. Nu ka tae? Elabe mele abe xexemedziɖula siwo amegbetɔwo tiana alo dziɖula siwo ŋutɔ va xɔa zia sesẽe la ene o. Yehowa ŋutɔe tia Yesu eye ‘wòtsɔ fiaɖuƒe’ si wòdze na le se nu la nɛ. (Dan. 7:13, 14) Ðikeke mele eme o be ele be míaka ɖe Fia si Yehowa ŋutɔ tia la dzi bliboe!\n‘Nye Subɔla David Azu Wo Kplɔla’\n16. Aleke Yehowa sena le eɖokui me tso eƒe alẽawo ŋu, eye aleke ‘Israel ƒe lãkplɔvi’ siwo nɔ anyi le Ezekiel ƒe ŋkekeawo me la nɔ nu wɔm ɖe alẽawo ŋu?\n16 Yehowa, ame si nye Alẽkplɔla Gãtɔ la léa be na eƒe alẽ siwo nye esubɔla siwo le anyigba dzi la vevie ŋutɔ. (Ps. 100:3) Ne etsɔ eƒe alẽawo de asi na amegbetɔ siwo nye alẽkplɔlateviwo, ame siwo wona ŋusẽe be woakpɔ alẽawo dzi la, eléa ŋku ɖe ale si wowɔa nu ɖe alẽawo ŋui ŋu vevie. Ekema bu ale si Yehowa ase le eɖokui me tso ‘Israel ƒe lãkplɔvi’ siwo nɔ anyi le Ezekiel ƒe ŋkekeawo me ŋu kpɔ. Kplɔla mawo tsɔ “dzizizi kple ŋutasesẽ” ɖu wo dzi. Esia wɔe be alẽawo kpe fu eye wo dometɔ akpa gãtɔ trɔ megbe de tadedeagu dzadzɛa.—Eze. 34:1-6.\n17. Aleke Yehowa xɔ na eƒe alẽawo?\n17 Nu kae Yehowa awɔ? Egblɔ na Israel dzi ɖula amedzizila mawo be: ‘Mabia akɔnta’ mi. Eye wòdo ŋugbe kpee be: “Maɖe nye alẽwo.” (Eze. 34:10) Yehowa wɔna ɖe eƒe nya dzi ɣesiaɣi. (Yos. 21:45) Le ƒe 607 D.Y. me la, ezã Babilontɔwo woxɔ ŋusẽ le kplɔla ɖokuitɔdila mawo si, eye wòto esia dzi xɔ na eƒe alẽwo. Le ƒe 70 megbe la, exɔ na esubɔla siwo le abe alẽwo ene tso Babilontɔwo si me eye wòna wotrɔ yi wo de, ale be woagbugbɔ tadedeagu dzadzɛa aɖo anyi le afi ma. Gake Yehowa ƒe alẽwo ƒe agbe ganɔ afɔku me kokoko elabena trɔ̃subɔdukɔwo gakpɔtɔ le ŋusẽ kpɔm ɖe wo dzi. “Dukɔwo ƒe ɣeyiɣi ɖoɖiawo” aganɔ anyi ƒe alafa geɖe.—Luka 21:24.\n18, 19. Nya kae Ezekiel gblɔ ɖi le ƒe 606 D.Y. me? (Kpɔ foto si le nyati sia ƒe gɔmedzedze.)\n18 Le ƒe 606 D.Y. me, si anɔ abe ƒe ɖeka ene esi wotsrɔ̃ Yerusalem, eye le ƒe geɖe megbe hafi woava ɖe Israel-viwo tso aboyo me le Babilon la, Yehowa ƒe gbɔgbɔ ʋã Ezekiel wògblɔ ale si Alẽkplɔla Gãtɔ la léa be na eƒe alẽwo vevie ɣesiaɣi la ɖi. Nyagblɔɖia ɖɔ ale si Mesia Fiaɖuƒea ƒe Dziɖula akplɔ Yehowa ƒe alẽawo.\n19 Nya si nyagblɔɖia gblɔ. (Xlẽ Ezekiel 34:22-24.) Mawu aɖo “kplɔla ɖeka” si wòyɔ be “nye subɔla David” wo nu. Nya siwo nye “kplɔla ɖeka” kple “subɔla” si wòzã wòfia ame ɖeka la ɖee fia be Dziɖula sia ana fia siwo tso David ƒe fiaƒomea me la nu natso, eye eya anye fia si ava nyi David dome tegbee. Dziɖula sia si ganye Alẽkplɔla la anyi Mawu ƒe alẽawo eye wòazu “amegã le wo dome.” Yehowa abla “ŋutifafa ƒe nu” kple eƒe alẽawo. Mawu ‘adudu yayra akɔ ɖe wo dzi abe tsidzadza ene’ eye woanɔ dedie anɔ ŋutifafa me; nu adze edzi na wo eye woaɖe dzi ɖi. Menye amegbetɔwo dome koe ŋutifafa anɔ o ke anɔ wo kple lãwo hã dome!—Eze. 34:25-28.\n20, 21. (a) Aleke nyagblɔɖi si ku ɖe “nye subɔla David” ŋu la va emee? (b) Nu kae Ezekiel ƒe nya si wògblɔ tso “ŋutifafa ƒe nu,” si Mawu bla kple David ŋu la fia mí ku ɖe etsɔme ŋu?\n20 Ale si nyagblɔɖia va emee. Esi Mawu yɔ Dziɖula sia be “nye subɔla David” la, enɔ asi fiam Yesu le nyagblɔɖi me be eyae anye David ƒe dzidzimevi si dze le se nu be wòaɖu dzi. (Ps. 89:35, 36) Esi Yesu nɔ anyigba dzi la, eɖee fia be yee nye “alẽkplɔla nyui la” esi wòtsɔ eƒe agbe “ɖo anyi ɖe alẽawo ta.” (Yoh. 10:14, 15) Gake fifia la enye Alẽkplɔla si le dziƒo. (Heb. 13:20) Le ƒe 1914 me la, Mawu ɖo Yesu wòzu Fia eye wòde dɔ asi nɛ be wòakplɔ alẽawo eye wòanyi Mawu ƒe alẽ siwo le anyigba dzi. Emegbe kpuie le ƒe 1919 me la, Fia yeye sia si woɖo zi dzi la ɖo “kluvi nuteƒewɔla kple aɖaŋudzela” be wòanyi “aƒemesubɔviwo,” ame siwo nye Mawu subɔla wɔnuteƒe siwo si mɔkpɔkpɔ le be woayi dziƒo loo alo anɔ anyigba dzi. (Mat. 24:45-47) Le Kristo ƒe mɔfiafia te la, kluvi nuteƒewɔla la yi edzi tsɔ gbɔgbɔmenuɖuɖu le Mawu ƒe alẽawo nyim. Nuɖuɖu sia na be ŋutifafa le wo dome eye wole dedie le gbɔgbɔmeparadiso si le nyonyom ɖe edzi la me.\n21 Nu kae Ezekiel ƒe nya si ku ɖe “ŋutifafa ƒe nu” kple yayra siwo woadudu akɔ ɖi abe tsidzadza ene la fia tso nu siwo ava dzɔ le etsɔme ŋu? Le xexe yeye si gbɔna me la, Yehowa subɔla vavã siwo le anyigba dzi la, ase vivi na yayra siwo ado tso “ŋutifafa ƒe nu,” si Mawu bla kple David la me bliboe. Le paradiso ŋutɔŋutɔ si axɔ anyigba katã dzi me la, aʋawɔwɔ, nu vlo wɔwɔ, dɔwuame, dɔléle alo lã wɔadawo magagblẽ nu le amegbetɔ wɔnuteƒewo ŋu azɔ o. (Yes. 11:6-9; 35:5, 6; 65:21-23) Ðe madzɔ dzi na wò be yeanɔ agbe tegbee le paradiso si ŋugbe Mawu do, afi si Mawu ƒe alẽwo ‘anɔ anyi bɔkɔɔ, eye ame aɖeke mado voɖi na wo o’ me oa?—Eze. 34:28.\nEsi Yesu nye Alẽkplɔla si le dziƒo ta la, eléa ŋku ɖe ale si wowɔa nu ɖe Mawu ƒe alẽawo ŋu la ŋu (Kpɔ Memama 22)\n22. Aleke Yesu sena le eɖokui me tso alẽawo ŋu, eye aleke ame siwo nye alẽkplɔlateviwo ate ŋu asrɔ̃ Yesu?\n22 Nu si míate ŋu asrɔ̃ tso nyagblɔɖi sia me. Yesu léa be na alẽawo abe Fofoa ene. Fia sia si ganye Alẽkplɔla la nyia Fofoa ƒe alẽawo nyuie le gbɔgbɔ me, ekpɔa egbɔ be wole ŋutifafa me eye wole dedie le gbɔgbɔmeparadisoa me. Ðe mefaa akɔ na mí be míanɔ Dziɖula sia ƒe kpɔkplɔ te oa! Ele be ame siwo nye alẽkplɔlateviwo la nalé be na alẽawo abe Yesu ene. Ele be hamemetsitsiwo nakplɔ alẽawo kple “lɔlɔ̃nu faa,” awɔe kple “dzi faa” eye woanye kpɔɖeŋu na alẽawo woasrɔ̃. (1 Pet. 5:2, 3) Mele be hamemetsitsi aɖeke nawɔ fu Yehowa ƒe alẽawo dometɔ aɖeke gbeɖe o! Ðo ŋku nya si Yehowa gblɔ na alẽkplɔla amedzizila siwo nɔ Israel le Ezekiel ƒe ŋkekea me la dzi. Egblɔ na wo be: ‘Mabia akɔnta’ mi. (Eze. 34:10) Alẽkplɔla Gãtɔ la léa ŋku ɖe ale si wole nu wɔm ɖe alẽawo ŋu la ŋu vevie, eye Via hã wɔnɛ nenema.\n“Nye Subɔla David Anye Amegã Ðe Wo Nu Ðaa”\n23. Ŋugbe kae Yehowa do tso ale si wòana Israel dukɔa nawɔ ɖeka ŋu, eye aleke wòna wòva emee?\n23 Yehowa di be ye subɔlawo nasubɔ ye le ɖekawɔwɔ me. Mawu do ŋugbe le nyagblɔɖi si ku ɖe gbugbɔgaɖɔɖoa ŋu me be yeaƒo yeƒe amewo—ame siwo nye Yuda to eve fiaɖuƒea kple Israel to ewo fiaɖuƒea me tɔwo—nu ƒu woazu “dukɔ ɖeka” abe ɖe wòtsiã “ati” eve ‘wozu ati ɖeka’ le eƒe asi me ene. (Eze. 37:15-23) Mawu na Israel dukɔ si wɔ ɖeka la trɔ va Ŋugbedodonyigbaa dzi le ƒe 537 D.Y. me eye esia na nyagblɔɖia va eme. * Gake ɖekawɔwɔ ma nye nu siwo ava va le etsɔme siwo anɔ anyi ɖaa ƒe sue aɖe ko. Esi Yehowa do ŋugbe be yeana Israel dukɔa nawɔ ɖeka megbe la, eto Ezekiel dzi gblɔ ale si Dziɖula si ava le etsɔme la ana Mawu subɔla vavãwo nawɔ ɖeka le anyigba bliboa dzi tegbee la ŋu nya ɖi.\n24. Aleke Yehowa ɖɔ Mesia Fiaɖuƒea ƒe Dziɖulae, eye aleke Fia sia ƒe dziɖuɖu anɔ?\n24 Nya si nyagblɔɖia gblɔ. (Xlẽ Ezekiel 37:24-28.) Yehowa gayɔ Mesia Fiaɖuƒea ƒe Dziɖula be “nye subɔla David,” “kplɔla ɖeka” kple “amegã,” gake fifia Yehowa gayɔ Ame sia si ŋugbe wòdo la be “fia.” (Eze. 37:22) Aleke Fia sia ƒe dziɖuɖu anɔ? Aɖu dzi tegbee. Nya siwo nye “tegbee” kple “mavɔ” si wozã fia be yayra siwo míakpɔ ne Fia sia le dzi ɖum la, anɔ anyi ɖaa. * Ðekawɔwɔ anɔ anyi ne ele dzi ɖum. Le “fia ɖeka” sia ƒe dziɖuɣi la, nuteƒewɔla siwo dzi wòaɖu la ‘alé Mawu ƒe ʋɔnudrɔ̃ɖoɖowo me ɖe asi’ eye ‘woanɔ anyigba la dzi le ɖekawɔwɔ me.’ Fia sia ƒe dziɖuɖu ana eteviwo nate ɖe Yehowa Mawu ŋu wu tsã. Yehowa abla “ŋutifafa ƒe nu” kple Fia la tevi siawo. Yehowa anye woƒe Mawu eye woanye eƒe amewo. Eƒe kɔkɔeƒe la anɔ “wo dome tegbee.”\n25. Aleke nyagblɔɖi si ku ɖe Mesia Fiaɖuƒea ƒe Fia ŋu va emee?\n25 Ale si nyagblɔɖia va emee. Le ƒe 1919 me la, woƒo amesiamina wɔnuteƒeawo nu ƒu ɖe “kplɔla ɖeka,” Mesia Fiaɖuƒea ƒe Fia Yesu Kristo te. Emegbe “ameha gã” siwo “tso dukɔ sia dukɔ, to sia to, ame ƒomeviwo katã kple gbegbɔgblɔ sia gbegbɔgblɔ me” va wɔ ɖeka kple wo nɔvi amesiaminawo. (Nyaɖ. 7:9) Wo katã wozu “alẽha ɖeka” le “alẽkplɔla ɖeka” te. (Yoh. 10:16) Dziƒoyiyi alo anyigbadzinɔnɔ ƒe mɔkpɔkpɔe ɖale wo si o, wo katã wowɔna ɖe Yehowa ƒe ʋɔnudrɔ̃ɖoɖowo dzi ɖokuibɔbɔtɔe. Esia wɔe be wowɔ ɖeka le xexea me katã le nɔviwo ƒe habɔbɔa me eye wole gbɔgbɔmeparadiso me. Yehowa tsɔ ŋutifafa yra wo, eye eƒe kɔkɔeƒe si le tsitre ɖi na tadedeagu dzadzɛa le wo dome. Yehowa ye nye woƒe Mawu eye dadae wònye na wo be yewonye esubɔlawo tso fifia yi ɖe mavɔmavɔ me!\n26. Mɔ ka nue nàte ŋu akpe asi ɖe ɖekawɔwɔ si le gbɔgbɔmeparadisoa me ŋu le?\n26 Nu si míate ŋu asrɔ̃ tso nyagblɔɖi sia me. Mɔnukpɔkpɔe wònye na mí be míele xexea me katã ƒe nɔviwo ƒe habɔbɔ wɔɖeka si tsɔa tadedeagu dzadzɛ naa Yehowa la me. Gake mɔnukpɔkpɔ sia da agba ɖe mía dzi be míakpe asi ɖe ɖekawɔwɔa ŋu. Eya ta ele be mí katã míawɔ mía tɔ sinua be míaƒe xɔse kple nuwɔnawo nato mɔ ɖeka. (1 Kor. 1:10) Esia ta míekua kutri ɖua gbɔgbɔmenuɖuɖu ɖeka, nɔa agbe ɖe Ŋɔŋlɔawo ƒe mɔfiame ɖeka nu eye mí katã míeɖea gbeƒã Fiaɖuƒea hewɔa amewo nusrɔ̃lawo. Ke hã nu vevitɔ si na míewɔ ɖekae nye lɔlɔ̃. Ne míedzea agbagba tua lɔlɔ̃ ɖo eye míeɖea eƒe akpa vovovo siwo nye veveseɖeamenu, dɔmetɔtrɔ kple tsɔtsɔke fiana la, ke míele asi kpem ɖe ɖekawɔwɔ si le mía dome la ŋu. Biblia gblɔ tso “lɔlɔ” ŋu be: “enye ɖekawɔwɔ ƒe nublanu deblibo.”—Kol. 3:12-14; 1 Kor. 13:4-7.\nYehowa tsɔ xexea me katã ƒe nɔviwo ƒe habɔbɔ si me lɔlɔ̃ le la yra esubɔlawo (Kpɔ Memama 26)\n27. (a) Aleke nyagblɔɖi siwo le Ezekiel ƒe agbalẽa me ku ɖe Mesia ŋu nana nèsena le ɖokuiwò me? (b) Nu ka mee míadzro le agbalẽ sia ƒe ta siwo kplɔe ɖo la me?\n27 Mesia ŋuti nyagblɔɖi siwo le Ezekiel ƒe agbalẽa me la ɖe vi na mí ŋutɔ! Ne míexlẽa nyagblɔɖi siawo eye míedea ŋugble le wo ŋu la, míeva kpɔnɛ be ele be míaka ɖe míaƒe Fia lɔlɔ̃a Yesu Kristo dzi, edze le se nu aɖu fia, egbɔa dzi ɖi kplɔa mí, eye ana míawɔ ɖeka tegbee. Mɔnukpɔkpɔ gã aɖee wònye na mí be míenye Mesia Fiaɖuƒea ƒe Fia la teviwo! Nenɔ susu me na wò be Mesia ŋuti nyagblɔɖi siwo katã ku ɖe gbugbɔgaɖɔɖoa ŋu ƒe akpa aɖe ko mee míedzro le Biblia gbalẽ si nye Ezekiel me. Yesue nye ame si dzi Yehowa to ƒo eƒe amewo nu ƒu, eye wògbugbɔ tadedeagu dzadzɛa ɖo anyi. (Eze. 20:41) Le agbalẽ sia ƒe ta siwo akplɔe ɖo mea, míadzro gbugbɔgaɖɔɖo wɔdɔɖeamedzi vevi sia si ŋu woƒo nu tsoe le Ezekiel ƒe agbalẽa me la me.\n^ mm. 1 Yudatɔwo ƒe aboyomenɔnɔ ƒe ƒe gbãtɔ dze egɔme tso ƒe 617 D.Y., esime wokplɔ Yudatɔ gbãtɔ siwo woɖe aboyoe yi Babilon. Eya ta ƒe adelia dze egɔme tso ƒe 612 D.Y.\n^ mm. 14 Woŋlɔ ale si Yesu dzɔ tso David ƒe ƒomea me la ŋu nya tsitotsito ɖe Nyanyuigbalẽ siwo tso Mawu ƒe gbɔgbɔ me la me.—Mat. 1:1-16; Luka 3:23-31.\n^ mm. 23 Míaƒo nu tso Ezekiel ƒe nyagblɔɖi si ku ɖe ati eveawo ŋu kple ale si wòva emee la ŋu, le agbalẽ sia ƒe Ta 12 lia me.\n^ mm. 24 Numekugbalẽ aɖe gblɔ tso Hebrigbe me nya si gɔme woɖena be “tegbee” kple “mavɔ” ŋu be: “Tsɔ kpe ɖe ale si nya sia fia ɣeyiɣi ƒe didime ŋu la, agate ŋu afia nu si anɔ anyi ɖaa, nu si magblẽ o eye mate ŋu atrɔ o.”\nNu kae nèsrɔ̃ tso adzo siwo nye nyagblɔɖi siwo ku ɖe hɔ̃ gãwo ŋu la me? (Eze. 17:3-10)\nƑo nu tso ale si nyagblɔɖi siwo ku ɖe Mesia la ŋu le Ezekiel ƒe agbalẽa me na nèka ɖe Fia Yesu Kristo dzi bliboe la ŋu.\nAleke nàte ŋu akpe asi ɖe ŋutifafa kple ɖekawɔwɔ si le gbɔgbɔmeparadisoa me la ŋu?


Nu Kae Nèbua Dzidzedzekpɔkpɔ?\nGBE BUBU Afrikaans Albanian Amharic Arabic Armenian Azerbaijani Azerbaijani (Cyrillic) Bulgarian Cebuano Chichewa China Kantongbe (Bɔbɔetɔ) China Kantongbe (Xoxotɔ) China Mandaringbe (Bɔbɔetɔ) China Mandaringbe (Xoxotɔ) Chitonga Cibemba Croatian Czech Danish Dutch Efik Estonian Eŋlisi Eʋegbe Finnish Franse Georgian German Greek Hebrew Hiligaynon Hungarian Igbo Iloko Indonesian Italian Japanese Kinyarwanda Kirghiz Kirundi Korean Lingala Lithuanian Macedonian Malagasy Myanmar Norwegian Polish Portuguese Punjabi Romanian Russian Samoan Sepedi Serbian Serbian (Roman) Sesotho (Lesotho) Setswana Shona Silozi Sinhala Slovak Slovenian Spanish Swahili Swahili (Congo) Swedish Tagalog Tetun Dili Thai Tigrinya Tsonga Turkish Twi Ukrainian Vietnamese Xhosa Zulu\nNYATI SI LE AKPAA DZI | NU KAE NYE DZIDZEDZEKPƆKPƆ VAVÃ?\nDe ŋugble tso kpɔɖeŋu siawo ŋu kpɔ ɖa be aleke nàɖo nya sia ŋui mahã.\nAme siawo dometɔ kae nàbu dzidzedzekpɔlae?\nDɔwɔƒe le Alex si. Eɖia anukware, edoa vevie dɔ wɔna eye wòdea bubu ame ŋu. Dɔa tsɔ afɔ na Alex nyuie, eye esia wɔe be eya kple eƒe ƒomea ɖe dzi ɖi bɔkɔɔ le agbe me.\nDɔwɔƒe ma tɔgbi kee le Cal hã si, eye ga si wòkpɔna sɔ gbɔ boo wu esi Alex kpɔna. Esi wònɔ ʋiʋlim sesĩe be yeƒe dɔwɔƒea nato dɔwɔƒe bubuwo ŋu ta la, dɔ dzi ko wònɔna atraɖii eye lãmesẽkuxi geɖewo va ɖe kpe nɛ.\nJanet dea kɔledzi, nusɔsrɔ̃ doa dzidzɔ nɛ eye wòsrɔ̃a nu veviedodotɔe. Esia wɔe be wòxɔa dzesi nyuiwo le suku.\nEllen ya gawɔa dɔ nyuie wu Janet eye amewo kafunɛ be eƒe tagbɔ ɖa ŋutɔ, evɔ wònye ɖe wòfia dɔ kpɔna le dodokpɔwɔɣiwo eye metsɔ ɖeke le sukudede me boo o.\nNe ègblɔ be Cal kple Ellen, alo wo ame eneawo katã kpɔ dzidzedze la, ke afia be taɖodzinu si gbɔ woɖo ko yɔm nèle be dzidzedzekpɔkpɔ, eɖanye mɔ ka ke dzie woto ɖo egbɔ o.\nGake ne ègblɔ be Alex kple Janet ye kpɔ dzidzedze la, anɔ eme be amewo ƒe nɔnɔme nyuiwo kple kutrikuku dzie nènɔa te ɖo gblɔna be wokpɔ dzidzedze. Susu le eme be nàbui nenema. Bu kpɔɖeŋu siwo gbɔna ŋu kpɔ:\nEkae ava de Janet dzi wu le etsɔme, be wòaxɔ dzesi kɔkɔtɔ le suku loo alo be wòanye ame si lɔ̃a nusɔsrɔ̃a?\nEkae ade Alex ƒe viwo dzi wu, be nu sia nu si ga ate ŋu aƒle nanɔ wo si loo alo fofo si kpɔa vovo ɖe wo ŋu nanɔ wo sia?\nNya vevitɔ: Yeaɖidzidzedzekpɔkpɔ nɔa te ɖe gotagomedzedzeme dzi ko, gake dzidzedzekpɔkpɔ vavã ya nɔa te ɖe nɔnɔme nyuiwo dzi.\nƉoe Ɖe Amewo Ɖoe Ɖe Amewo Nu Kae Nèbua Dzidzedzekpɔkpɔ?


Yeremia 34 - Holy Bible [Ewe Bible 1913] - (Yer 34)\nYehowa ƒe gbe, si va na Yeremya, esime Babel-fia Nebukadnezar kple eƒe aʋakɔ blibo la, anyigba dzi fiaɖuƒe, siwo katã nye eteviwo, kple dukɔwo katã lé aʋa wɔm kple Yerusalem kpakple eƒe duwo katã la, enye si:\nAle Yehowa, Israel ƒe Mawu la, gblɔ esi: Yi ɖagblɔ na Yuda-fia Zedekiya bena: Yehowa be: Kpɔ da, matsɔ du sia ade asi na Babel-fia, ne wòatɔ dzoe.\nMàge le esi me o, ke boŋ woalé wò atsɔ ade asi nɛ kokoko, wò ŋkuwo akpa Babel-fia ƒe ŋkuwo, miaƒo nu kple mia nɔewo, eye ayi Babel.\nKe Yuda-fia Zedekiya se Yehowa ƒe nya. Ale Yehowa gblɔ ɖe ŋuwò enye si: Yi mawu wò o;\nke boŋ àku le ŋutifafa me, eye woaɖo dzo na wò abe fofowò, fia xoxoawo, amesiwo do ŋgɔ na wò la ƒe ame kuku dzo ene, eye wòafa na wò be „ao, aƒetɔ“; nyee gblɔ nya sia, Yehowa ye gblɔe.\nEye nyagblɔɖila Yeremya gblɔ nya siawo katã na Yuda-fia Zedekiya le Yerusalem,\nesime Babel-fia ƒe aʋakɔ le aʋa wɔm kple Yerusalem kple Yuda-du, siwo katã kpɔtɔ ɖi, siwo nye Laxis kple Aseka; elabena woawo nye du sesẽwo kpɔtɔ le Yuda-duwo dome.\nEye Yehowa ƒe gbe va na Yeremya, esime fia Zedekiya bia nu kple dukɔ, si le Yerusalem la, be wòaɖe gbe ƒã ablɔɖe na wo megbe,\nne amesiame naɖe asi le kluvi kple kosivi, siwo nye Hebritɔwo la ŋu, be amea ɖeke magana nɔvia Yudatɔ nawɔ kluvidɔ nɛ o.\nAmegãwo katã kple dukɔ blibo la ɖo to, eye woɖo nubabla me be, yewo dome amesiame naɖe asi le eƒe kluvi kple kosivi ŋu, ne womagawɔ kluvidɔ na yewo azɔ o; eye woɖo to heɖe asi le wo ŋu.\nKe emegbe la wogakplɔ kluviawo kple kosiviawo, siwo ŋu woɖe asi le la vɛ, eye wozi wo dzi be, woanye kluviwo kple kosiviwo.\nTete Yehowa ƒe gbe va na Yeremya bena:\nAle Yehowa, Israel ƒe Mawu la, gblɔ esi: Mebia nu kple mia fofowo le gbesigbe mekplɔ wo tso Egipte-nyigba dzi tso kluvinyenye ƒe me la gblɔ bena:\nLe ƒe adre megbe la mia dome amesiame naɖe asi le nɔvia Hebritɔ, si tso eɖokui ƒle nɛ la ŋuti; nesubɔ wò ƒe ade, emegbe nade asi le eŋu wòadzo le gbɔwò. Ke mia fofowo meɖo tom o, eye womeƒu to anyi o.\nMiawo mietrɔ egbe siawo, eye miewɔ nusi nyo le ŋkunye me, be miede gbe ƒã ablɔɖe na mia haviwo, eye miebla nu le ŋkunye me le aƒe, si ŋu woyɔ nye ŋkɔ ɖo la me.\nEmegbe miegatrɔ, eye miegblẽ ko ɖo na nye ŋkɔ, mia dome amesiame gakplɔ eƒe kluvi kple kosivi, siwo ŋu miede asi le, abe alesi wodi ene la vɛ, eye miezi wo dzi, be woanye kluviwo kple kosiviwo na mi.\nEyata ale Yehowa gblɔ esi: Mieɖo tom, be mia dome amesiame naɖe gbe ƒã ablɔɖe na nɔvia kple ehavi o, eyata ale Yehowa gblɔ esi: Maɖe gbe ƒã ablɔɖe na mi hena yi, dɔvɔ̃ kple dɔwuame, eye matsɔ mi awɔ ŋɔdzidonu na anyigba dzi fiaɖuƒewo katã.\nEye mawo ŋutsu, siwo tu nye nubabla la, amesiwo mewo nusi wobla le ŋkunye me ƒe nyawo dzi o la, abe nyivi, si me wote ɖe eve, eye woto eƒe akpaawo dome yi la ene.\nYuda-amegãwo kple Yerusalem-amegãwo, aƒedzikpɔlawo, nunɔlawo kple anyigba dzi dukɔ blibo la, ame siwo to nyivi la ƒe akpaawo do meyi la,\nmatso woamawo ade asi na woƒe futɔwo kple woƒe kudilawo, eye woƒe kukuawo anye nuɖuɖu na dziƒoxewo kple anyigba dzi lãwo.\nMatso Yuda-fia Zedekiya kple eƒe amegãwo ade asi na woƒe futɔwo kple woƒe kudilawo kpakple Babel-fia ƒe aʋakɔ, si dzo le mia ŋu la.\nYehowa be: Kpɔ ɖa, made se woatrɔ agbɔ va du sia ŋu, ne woawɔ aʋa kplii axɔe, ata dzoe, eye mana Yuda-duwo nazu gbegbe kple aƒedo.


Ðe Kristodukɔa Nye Kpɔɖeŋu Na Yerusalem Dua?\nTsã la, míegblɔna le míaƒe agbalẽwo me be Kristodukɔa nye kpɔɖeŋu na Yerusalem si va gbe xɔse la. Nu siwo Yerusalem nɔla mawɔnuteƒewo nɔ wɔwɔm siwo ƒe ɖewoe nye trɔ̃subɔsubɔ kple nu fitifiti wɔwɔ si bɔ ɣemaɣi la ɖoa ŋku nu siwo le edzi yim le Kristodukɔa me la dzi na mí. Ke hã, le ŋkeke siawo me la, míaƒe agbalẽwo, siwo dome esi xlẽm nèle fifia hã le megaƒoa nu tso kpɔɖeŋuwo kple nu si kpɔɖeŋuawo le tsitre ɖi na la ŋu o, negbe ɖe míekpɔ kpeɖodzi sẽŋu aɖe le Biblia me hafi. Ðe kpeɖodzi sẽŋu aɖe le Ŋɔŋlɔawo me si dzi míanɔ te ɖo agblɔ be Kristodukɔa nye kpɔɖeŋu na Yerusalem dua? Ao.\nBu nya siawo ŋu kpɔ: Tsã la, Yerusalem nye teƒe si wotsɔa tadedeagu dzadzɛ naa Mawu le; emegbe dua me nɔlawo va zu xɔsegbelawo. Gake Kristodukɔa ya metsɔ tadedeagu dzadzɛ na Mawu kpɔ o. Tso esime Kristodukɔa va xɔ anyinɔ le ƒe alafa enelia K.Ŋ la, alakpanuwo koe wòfiana.\nAzɔ hã, esi Babilontɔwo va tsrɔ̃ Yerusalem megbe la, Yehowa gaɖo dua te eye wòkpɔ ŋudzedze ɖe eŋu wògava zu teƒe si wotsɔa tadedeagu dzadzɛ nanɛ le. Ke hã, Mawu mekpɔ ŋudzedze ɖe Kristodukɔa ŋu ɣeaɖekeɣi kpɔ o, eye ne wotsrɔ̃e le xaxa gãa me la, magafɔ ɖe tsitre akpɔ o.\nLe susu siawo ta la, aleke míaƒo nya tae? Ne míede ŋugble le Biblia me nyagblɔɖi siwo va eme ɖe Yerusalem mawɔnuteƒea dzi ŋu la, míate ŋu agblɔ be, ‘Eya alo ekemɛ ɖoa ŋku nu siwo teƒe kpɔm míele le Kristodukɔa me egbea dzi na mí.’ Gake edze abe Ŋɔŋlɔawo me kpeɖodzi aɖeke meli si dzi míanɔ te ɖo agblɔ be Kristodukɔa nye kpɔɖeŋu na Yerusalem o ene.\nTrɔ yi ta 16, memama 12, 13


Tsitretsitsi La—Aleke Nàwɔ Aka Ðe Edzi?\nGBE BUBU Acholi Afrikaans Albanian Amharic Arabic Armenian Armenian (West) Aukan Aymara Batak (Toba) Bicol Bulgarian Catalan Cebuano Chichewa China Kantongbe (Bɔbɔetɔ) China Kantongbe (Xoxotɔ) China Mandaringbe (Bɔbɔetɔ) China Mandaringbe (Xoxotɔ) Chitonga Chitumbuka Chiyao Chokwe Chol Cibemba Croatian Czech Dangme Danish Dutch Efik Estonian Eŋlisi Eʋegbe Fijian Finnish Franse Ga Garifuna Georgian German Greek Guarani Gun Haitian Creole Hausa Hebrew Hiligaynon Hiri Motu Hmong (Ɣi) Hungarian Iban Icelandic Igbo Iloko Indonesian Isoko Italian Japanese Karen (S'gaw) Kazakh Kikamba Kikaonde Kikongo Kikuyu Kiluba Kimbundu Kinyarwanda Kirghiz Kiribati Kirundi Kisi Kisonge Kongo Korean Krio Kwangali Kwanyama Lamba Lhukonzo Lingala Lithuanian Luganda Luo Luvale Macedonian Malagasy Mam Mambwe-Lungu Maya Mazatec (Huautla) Mixe Mizo Moore Myanmar Nahuatl (Central) Nahuatl (Huasteca) Nahuatl (Northern Puebla) Ndebele Ndebele (Zimbabwe) Ndonga Ngabere Norwegian Nyaneka Nzema Ossetian Otetela Pangasinan Papiamento (Aruba) Papiamento (Curaçao) Polish Portuguese Quechua (Bolivia) Quichua (Imbabura) Romanian Runyankore Russian Samoan Sango Saramaccan Sepedi Serbian Serbian (Roman) Sesotho (Lesotho) Setswana Shona Sidama Silozi Sinhala Slovak Slovenian Spanish Sranantongo Swahili Swahili (Congo) Swedish Tagalog Tahitian Tatar Thai Tigrinya Tiv Tlapanec Tojolabal Tok Pisin Totonac Tshiluba Tsonga Turkish Tuvaluan Twi Tzotzil Ukrainian Umbundu Uruund Venda Vietnamese Wayuunaiki Xhosa Yoruba Zande Zapotec (Isthmus) Zulu\nAme siwo mele ɖeke me nyam o lae xɔnɛ sena be ame kukuwo agava nɔ agbe akea? Apostolo Paulo mesusui nenema o. Mawu ƒe gbɔgbɔ ʋãe wòŋlɔ bena: “Ne agbe sia ɖeɖe ko mee míekpɔ mɔ na Kristo le la, ekema míaƒe nue wɔ nublanui wu. Gake azɔ wofɔ Kristo ɖe tsitre tso ame kukuwo dome, eye wònye ame siwo dɔ alɔ̃ le ku me la ƒe kutsetse gbãtɔ.” (1 Korintotɔwo 15:19, 20) Paulo ka ɖe tsitretsitsia dzi bliboe. Woɖo kpe tsitretsitsia ƒe nyateƒenyenye dzi esi wofɔ Yesu ŋutɔ ɖe tsitre. * (Dɔwɔwɔwo 17:31) Ema tae Paulo yɔ Yesu be, “kutsetse gbãtɔ” ɖo, elabena eyae nye ame gbãtɔ si wofɔ ɖe tsitre hena agbe tegbee nɔnɔ. Ne Yesue nye ame gbãtɔ si wofɔ alea la, ke efia be woafɔ ame bubuwo hã nenema ke.\nHiob gblɔ na Mawu be: ‘Wò asinudɔwɔwɔ ƒe nu adzro wò vevie.’—Hiob 14:14, 15\nSusu bubu si tae nàte ŋu aka ɖe tsitretsitsimɔkpɔkpɔa dzie nye esi: Yehowa nye nyateƒe Mawu. “Mawu . . . mate ŋu aka aʋatso o.” (Tito 1:2) Yehowa meka aʋatso kpɔ o, eye maka aʋatso gbeɖe o. Ðe wòado ŋugbe be yeafɔ ame siwo ku la ɖe tsitre, eye kura gɔ̃ hã wòaɖee afia be yeate ŋu afɔ ame kukuwo ɖe tsitre, evɔ mawɔ eƒe ŋugbedodoa dzi oa? Yehowa mate ŋu awɔ nu nenema gbeɖe o!\nNu ka tae Yehowa ɖoe be yeafɔ ame kukuwo ɖe tsitre le etsɔme? Eƒe lɔlɔ̃ tae. Hiob bia be: “Ne ame ku la, ɖe wòagagbɔ agbea?” Eya ŋutɔ ɖo eŋu be: ‘Àyɔm, eye matɔ na wò. Wò asinudɔwɔwɔ ƒe nu adzro wò vevie.’ (Hiob 14:14, 15) Hiob ka ɖe edzi be ye Fofo lɔ̃ame si le dziƒo la adi vevie be yeafɔ ye ɖe tsitre. Ðe Mawu trɔa? Mawu ŋutɔ gblɔ be: “Nyee nye Yehowa; nyemetrɔna o.” (Malaki 3:6) Egakpɔtɔ le Mawu dzrom vevie be yeana ame siwo ku la nagbɔ agbe eye woanɔ lãmesẽ kple dzidzɔ me. Ðeko wòle abe ale si dzila lɔ̃ame ɖe sia ɖe si vi ku na la dina vevie be yeagakpɔ ye via ake la ene. Gake nu si to vovoe nye be, ŋusẽ le Mawu ya si be wòawɔ nu sia nu si wòdi.—Psalmo 135:6.\nKu nye kuxi sesẽ aɖe, gake egbɔkpɔnu si de blibo le Mawu si\nYehowa ana ŋusẽ Via be wòafɔ ame siwo ku la ɖe tsitre be wòahe dzidzɔ manyagblɔ vɛ na ƒometɔ siwo le woƒe ame veviwo ƒe ku fam. Gake aleke Yesu sena le eɖokui me le tsitretsitsia ŋu? Hafi Yesu nafɔ Lazaro ɖe tsitre la, ekpɔ veve si gbegbe sem Lazaro nɔvinyɔnuawo kple wo xɔlɔ̃wo le, eye eya ŋutɔ hã “fa avi.” (Yohanes 11:35) Ɣebubuɣi la, Yesu do go ahosi si tso Nain, si ƒe viŋutsu ɖekɛa ku. Esi Yesu kpɔ ahosia la, “eƒe nu wɔ nublanui nɛ, eye wògblɔ nɛ be: ‘Dzudzɔ avifafa.’” Eye wòfɔ via ɖe tsitre enumake. (Luka 7:13) Esia fia be amewo ƒe ku kple nuxaxa tena ɖe Yesu dzi vevie. Eya ta dzidzɔ ka gbegbee nye esi wòanye na Yesu be yeana ame siwo le nu xam le xexea me godoo la ƒe nuxaxa nu nayi eye dzidzɔ nayɔ woƒe dziwo me!\nÐe ku do nuxaxa na wò kpɔa? Ðewohĩ awɔ na wò be ku nye kuxi si ŋu womate ŋu awɔ naneke le o. Gake egbɔkpɔnu li. Eyae nye be Mawu ato Via dzi agbɔ agbe ame siwo ku. Ðo ŋku edzi be Mawu di be wò ŋutɔ nàkpɔ eteƒe. Edi be nànɔ afi ma awɔ atuu na wò ame veviwo. Kpɔe ɖa ko be wò kpli wo miewɔ ɖeka hele ɖoɖo wɔm ɖe etsɔme mavɔ ŋu, esime ame aɖeke magaku agblẽ nɔvia ɖi gbeɖe o!\nLionel, si ŋu nya míegblɔ va yi la, gblɔ be: “Meva srɔ̃ nu tso tsitretsitsia ŋu mlɔeba. Le gɔmedzedzea me la, esesẽ nam be maka ɖe edzi, eye nyemexɔ ame si ƒo nu tso eŋu nam la dzi se o. Gake nye ŋutɔ medii le Biblia me eye mekpɔe be nyateƒee! Eya ta mele tsɔtsɔm nam o, medi be magakpɔ tɔgbuinye ake.”\nÀdi be yeagasrɔ̃ nu geɖe tso nya sia ŋua? Adzɔ dzi na Yehowa Ðasefowo be yewoakpe ɖe ŋuwò nàkpɔ nu si tae yewoka ɖe tsitretsitsia dzi nenema gbegbe ɖo la le wò ŋutɔ wò Biblia me. *\n^ mm. 3 Kpɔ agbalẽ si nye The Bible—God’s Word or Man’s? (La Bible : Parole de Dieu ou des hommes ?) ƒe axa 78-86 be nàkpɔ nu siwo ɖo kpe edzi be wofɔ Yesu ɖe tsitre. Yehowa Ðasefowoe tae.\n^ mm. 9 Taflatsɛ, kpɔ agbalẽ si nye Nuka Tututue Nye Biblia ƒe Nufiafia? ƒe ta 7 lia. Yehowa Ðasefowoe tae.


Enok Zɔ Kple Mawu\nGBE BUBU Afrikaans Albanian Amharic Arabic Armenian Aymara Azerbaijani Azerbaijani (Cyrillic) Baoule Bashkir Batak (Karo) Batak (Toba) Bengali Biak Bicol Bislama Bulgarian Cambodian Catalan Cebuano Chichewa China Mandaringbe (Bɔbɔetɔ) China Mandaringbe (Xoxotɔ) Chitonga Chitonga (Malawi) Chitumbuka Chiyao Chokwe Chuvash Cibemba Cinyanja Croatian Czech Dangme Danish Drehu Dutch Efik Estonian Eŋlisi Eʋegbe Fijian Finnish Fon Franse Ga Georgian German Greek Greenlandic Guarani Gun Haitian Creole Hausa Hebrew Hiligaynon Hindi Hiri Motu Hmong (Ɣi) Hungarian Ibanag Icelandic Igbo Iloko Indonesian Isoko Italian Japanese Javanese Kabiye Kannada Karen (S'gaw) Kazakh Kikamba Kikaonde Kikongo Kikuyu Kiluba Kimbundu Kinyarwanda Kirghiz Kiribati Kirundi Kisonge Kongo Korean Kurdish Kurmanji (Caucasus) Kurdish Kurmanji (Cyrillic) Kwangali Kwanyama Latvian Lingala Lithuanian Luganda Lunda Luo Luvale Macedonian Malagasy Malay Malayalam Maltese Mam Mambwe-Lungu Mapudungun Marathi Mauritian Creole Maya Mbunda Mizo Mongolian Myanmar Nahuatl (Northern Puebla) Ndebele Ndebele (Zimbabwe) Ndonga Nepali Ngangela Nias Niuean Norwegian Nyaneka Nzema Oromo Ossetian Otetela Pangasinan Papiamento (Aruba) Papiamento (Curaçao) Persian Polish Portuguese Punjabi Quechua (Ancash) Quechua (Ayacucho) Quechua (Bolivia) Quechua (Cuzco) Quichua (Imbabura) Romanian Russian Samoan Sango Sepedi Serbian Serbian (Roman) Sesotho (Lesotho) Sesotho (South Africa) Setswana Seychelles Creole Shona Sidama Silozi Sinhala Slovak Slovenian Solomon Islands Pidgin Spanish Sranantongo Swahili Swahili (Congo) Swati Swedish Tagalog Tahitian Tamil Tatar Telugu Tetun Dili Thai Tigrinya Tiv Tojolabal Tok Pisin Tongan Tshiluba Tsonga Turkish Twi Tzotzil Ukrainian Umbundu Urdu Urhobo Uruund Venda Vietnamese Wallisian Waray-Waray Wayuunaiki Wolaita Xhosa Yoruba Zande Zulu\nSRƆ̃ WOƑE XƆSE | Enok\n“Eƒe Nu Dze Mawu Ŋu Nyuie”\nENOK nɔ agbe ɣeyiɣi didi aɖe. Asesẽ be míase egɔme gake enɔ agbe ƒe 365, ƒe ma sɔ gbɔ wu ame ene siwo nɔ agbe didi egbea ƒe agbenɔƒewo! Gake menye ɖe wòtsi nenema gbegbe le eŋɔli o. Ɣemaɣi, anye ƒe 5,000 enye esi va yi la, amewo nɔa agbe didi wu ale si amewo nɔa agbee egbea. Ame gbãtɔ Adam, nɔ agbe ƒe alafa ade aɖewo xoxo hafi wodzi Enok, eye Adam gayi edzi nɔ agbe ƒe alafa etɔ̃ kpee! Adam ƒe dzidzimevi aɖewo nɔ agbe wòdidi wu ema gɔ̃ hã. Eya ta esi Enok xɔ ƒe 365 la, anɔ eme be ŋusẽ ganɔ eŋu abe ame si agate ŋu anɔ agbe didi ene. Gake meva eme nenema o.\nAnɔ eme be Enok ɖo nɔnɔme dziŋɔ aɖe me. Kpɔe ɖa le susu me be eyae ma si dzo yina, eye ele ŋku ɖom ale si ame siwo wògblɔ Mawu ƒe gbedeasia na wɔ nui la dzi. Adã le mo na wo. Wolé fui kaɖikaɖi. Woɖu fewu le eƒe nyawo ŋu eye wodo vlo Mawu si dɔe la. Womate ŋu ahe nya kple Enok ƒe Mawu, Yehowa o, gake woate ŋu ahe nya kple Enok ya! Ðewohĩ Enok menya ne yeagakpɔ yeƒe ƒomea o. Ðe wòanya nɔ srɔ̃a, vianyɔnuwo kple viaŋutsu Metusala, alo tɔgbuiyɔvia Lamek ŋu buma? (1 Mose 5:21-23, 25) Ðe wòvɔ nɛ nye ema?\nBiblia meƒo nu tso Enok ŋu boo na mí o. Teƒe etɔ̃ koe woƒo nu tso eŋu tsitotsito kpuie le le Biblia me. (1 Mose 5:21-24; Hebritɔwo 11:5; Yuda 14, 15) Ke hã, kpukpui mawo na ŋutsu sia si si xɔse sesẽ le la ƒe nu tsi susu me na mí. Ðe nèle ƒome dzi kpɔma? Ðe wòsẽ na wò be nàtɔ afɔ to ɖe nu si nènya be enye nyuitɔ wɔwɔ ŋu kpɔa? Ne nenemae la, ke àsrɔ̃ nu vevi aɖewo tso xɔse si nɔ Enok si la me.\n“ENOK YI EDZI ZƆ KPLE MAWU VAVÃ LA”\nAmewo nɔ nu vlo geɖe wɔm esime wodzi Enok. Eyae nye dzidzime adrelia tso Adam dzi. Ɣemaɣi la amegbetɔwo medidi boo tso blibodede si me Adam kple Xawa nɔ si va ge le wo si la gbɔ o. Ema tae amewo nɔa agbe didi ɣemaɣi. Gake wonɔa agbe vloe eye womevɔ̃a Mawu o. Ŋutasesẽ xɔ anyinɔ. Esia dze egɔme tso dzidzime evelia dzi, esime Kain wu nɔvia Abel. Anɔ eme be Kain ƒe dzidzimeviwo dometɔ ɖeka dana eye wòsẽa ŋuta hebiaa hlɔ̃ wu Kain gɔ̃ hã! Le dzidzime etɔ̃lia me la, nu vɔ̃ɖi bubu gado ta ɖa. Amewo dze Mawu ƒe ŋkɔa yɔyɔ, gake menye kple susu be yewoasubɔe o. Anye be wonɔ Mawu ƒe ŋkɔ kɔkɔea zãm tsɔ gblɔa busunya alo zãnɛ amemabumabutɔe.—1 Mose 4:8, 23-26.\nÐewohĩ alakpasubɔsubɔ sia bɔ ŋutɔ le Enok ƒe ŋkekea me. Esi Enok nɔ tsitsim la, eva hiã be wòatso nya me. Ðe wòade eŋɔlimetɔwo ƒe nuwɔnawo dzia? Alo ɖe wòadi Mawu vavã, Yehowa, si wɔ dziƒo kple anyigbaa? Anya di vevie be yeasrɔ̃ nu tso Abel, si ku ɖe eƒe xɔse ta la ŋu, elabena esubɔ Yehowa le mɔ si dze eŋu la nu. Enok ɖoe be yeawɔ nu ma tututu. Mose Ƒe Agbalẽ Gbãtɔ 5:22 gblɔ na mí be: “Enok yi edzi zɔ kple Mawu vavã la.” Nya wɔdɔɖeamedzi mawo na míekpɔe be Enok nye mawuvɔ̃la si to vovo na ame mavɔ̃mawu siwo dome wònɔ. Eyae nye ame gbãtɔ si ŋu nya Biblia gblɔ le mɔ sia nu.\nMawunyakpukpui ma ke gblɔ be Enok yi edzi zɔ kple Yehowa esime wòdzi Metusala vɔ megbe gɔ̃ hã. Eya ta míekpɔe be ƒome ƒe tae Enok nye esime wòxɔ abe ƒe 65 ene. Eɖe srɔ̃ gake womeyɔ srɔ̃a ŋkɔ le Ŋɔŋlɔawo me o, eye womeyɔ ‘viaŋutsuwo kple vianyɔnuwo’ ƒe xexlẽme hã o. Ne vifofo aɖe azɔ kple Mawu evɔ ele be wòahe viawo ahakpɔ eƒe ƒomea dzi la, ke ele be wòadze agbagba awɔe le Mawu ƒe mɔwo dzi. Enok nya be Yehowa di tso ye si be yeaku ɖe ye srɔ̃ ŋu goŋgoŋ. (1 Mose 2:24) Eye ewɔ etɔ sinua fia Yehowa Mawu ƒe mɔwo viawo. Nu kae do tso eme?\nBiblia megblɔ nya fũu aɖeke tso esia ŋu o. Megblɔ naneke tso Enok vi Metusala ƒe xɔse ŋu o. Eyae nye ame si nɔ agbe didi wu, si ŋu nya woŋlɔ ɖe Biblia me eye wòku le ƒe si me Tsiɖɔɖɔ gãa va la me. Ke hã Metusala dzi ŋutsuvi aɖe si ŋkɔe nye Lamek. Lamek va tso tɔgbuia Enok ɖo wu ƒe alafa ɖeka sɔŋ. Esi Lamek tsi la, eɖe xɔse sesẽ aɖe fia. Yehowa ƒe gbɔgbɔ ʋãe wògblɔ nya ɖi tso Noa, si nye Lamek vi la ŋu eye nyagblɔɖi sia va eme le Tsiɖɔɖɔa megbe. Abe tɔgbuitɔgbuia Enok ene la, Noa hã to vovo na ame siwo dome wònɔ, ezɔ kple Mawu. Noa metso Enok ɖo o. Gake Enok ɖo kpɔɖeŋu nyui aɖe ɖi. Anɔ eme be Noa srɔ̃ nu tso kpɔɖeŋu ma ŋu tso fofoa Lamek gbɔ loo alo tso tɔgbuia Metusala gbɔ loo alo ɖewohĩ tso Enok fofo Yared, si ku esi Noa xɔ ƒe 366 la gbɔ.—1 Mose 5:25-29; 6:9; 9:1.\nBu vovototo si le Enok kple Adam dome ŋu kpɔ. Togbɔ be Adam de blibo hã la, ewɔ nu vɔ̃ ɖe Yehowa ŋu eye aglãdzedze kple tɔtɔ ye nye nu si wògblẽ ɖi na eƒe dzidzimeviwo. Gake togbɔ be Enok ya mede blibo o hã, ezɔ kple Mawu eye woɖo xɔse ƒe kpɔɖeŋu ɖi na eƒe dzidzimeviwo. Adam ku esime Enok xɔ ƒe 308. Ðe Adam si nye ɖokuitɔdila gãtɔ ƒe ƒomea xa nu le eƒe ku ta? Míenya ya o. Aleke kee wòɖale o, Enok “yi edzi zɔ kple Mawu vavã la.”—1 Mose 5:24.\nNe èle ƒome dzi kpɔm la, bu nu si nàte ŋu asrɔ̃ tso Enok ƒe xɔse ŋu kpɔ. Ele vevie be nàkpɔ wò ƒomea ƒe nuhiahiãwo gbɔ ya, gake nu siwo ku ɖe Mawu subɔsubɔ ŋu le vevie wu nu bubu ɖe sia ɖe. (1 Timoteo 5:8) Menye nya siwo nàgblɔ dzi koe nàto awɔ esia o, ke to wò nuwɔnawo hã me. Ne èzɔ kple Mawu abe Enok ene, eye nèɖe mɔ Mawu fia mɔ wò le agbe me la, wò hã àɖo kpɔɖeŋu vavã aɖe ɖi na wò ƒomea be woasrɔ̃.\nENOK “GBLƆ NYA ÐI TSO WO ŊU”\nEnok si si xɔse le la anya tsi akogo le xɔsemanɔmesitɔ mawo dome. Gake ɖe Yehowa eƒe Mawu la de dzesia? Ɛ̃. Gbe ɖeka la, Yehowa ƒo nu kple esubɔla wɔnuteƒe sia. Mawu dɔ Enok be wòagblɔ gbedeasi aɖe na eŋɔlimetɔwo. Eya ta eɖo Enok nyagblɔɖilae. Enok ye nye ame gbãtɔ si ƒe gbedeasi woŋlɔ ɖe Biblia me. Míenya esia elabe gbɔgbɔ ʋa Yesu nɔvi Yuda wòŋlɔ Enok ƒe nyagblɔɖia me nyawo ɖi ƒe alafa geɖe megbe. *\nNya kae Enok gblɔ ɖi? Nyagblɔɖia gblɔ be: “Kpɔ ɖa! Yehowa va kple eƒe ame kɔkɔe akpeakpewo, be yeadrɔ̃ ʋɔnu wo katã, eye yeabu fɔ ame mavɔ̃mawuwo katã le woƒe mawumavɔmavɔ̃nu siwo wowɔ le mawumavɔmavɔ̃ me, kple nya baɖa siwo katã nu vɔ̃ wɔla mavɔ̃mawuwo gblɔ tso eŋu la ta.” (Yuda 14, 15) Gbã la àde dzesii be Enok gblɔ nyaa wòdze abe ɖe nua dzɔ va yi ene, abe ɖe Mawu wɔ nu si nyagblɔɖia gblɔ xoxo ene. Nyagblɔɖi geɖewo hã to mɔ ma ke. Susua katã koe nye be: Nyagblɔɖilaa le nu ƒom tso nane si ava eme godoo la ŋu si na be woate ŋu aɖɔe abe ɖe wòva eme xoxo ene!—Yesaya 46:10.\nEnok gblɔ Mawu ƒe gbedeasi na ame siwo tsi tre ɖe eŋu vɔvɔ̃manɔmee\nAleke Enok wɔ hafi ɖe gbeƒã nya ma ɖewohĩ na ame siwo katã di be yewoaɖo toe? De dzesi kpekpeme si nɔ nuxlɔ̃amea ŋu, zi ene sɔŋ nyagblɔɖia zã nya ‘mawumavɔmavɔ̃’ tsɔ ka mo na ameawo eye wòhe nya ɖe woƒe nuwɔnawo ŋu. Nyagblɔɖia xlɔ̃ nu amewo katã be woƒe nuwɔna le xexea me tso esime wonya amegbetɔ le Eden la gblẽ ɖe edzi kura. Vɔ̃ gã aɖe adzɔ ɖe xexe sia dzi ne Yehowa kple eƒe “dɔla kɔkɔe akpeakpewo” va be yewoatsrɔ̃e. Enok ɖeɖee gblɔ Mawu ƒe gbedeasi ma vɔvɔ̃manɔmee! Anye be Lamek kpɔ tɔgbuia ƒe dzinɔameƒoa eye wòwɔ nuku nɛ. Ne nenemae la, ke míate ŋu ase nu si tae la gɔme nyuie.\nEnok ƒe xɔse aʋa mí míabia mía ɖokuiwo be, ɖe míekpɔa xexe si me míele la abe ale si Mawu kpɔnɛ enea? Ʋɔnudrɔ̃nya siwo Enok gblɔ dzinɔameƒotɔe la gawɔa dɔ kokoko; emenyawo sɔ na egbexexea abe ale si wòsɔ na Enok ŋɔlimetɔwo ene. Yehowa to Tsiɖɔɖɔ gã aɖe dzi tsrɔ̃ ame mavɔ̃mawu siwo nɔ anyi le Noa ŋɔli wòwɔ ɖeka kple Enok ƒe nuxlɔ̃amea. Gake tsɔtsrɔ̃ ma nye kpɔɖeŋu na tsɔtsrɔ̃ gã si le ŋgɔ gbɔna. (Mateo 24:38, 39; 2 Petro 2:4-6) Abe ale si wònɔ ɣemaɣi ene la, egbea hã Yehowa kple eƒe dɔla kɔkɔe akpeakpewo ava drɔ̃ ʋɔnu dzɔdzɔe ame mavɔ̃mawuwo ƒe xexea. Ele be míabu Enok ƒe nuxlɔ̃amea nu vevii eye míaƒo nu tso eŋu na ame bubuwo hã. Mía xɔlɔ̃wo kple ƒometɔwo atsi tre ɖe mía ŋu. Esia ana míatsi akogo ɣeaɖewoɣi. Yehowa megblẽ Enok ɖi o, eye magblẽ esubɔla siwo wɔa nuteƒe nɛ egbea hã ɖi o!\n“WOKƆ ENOK DZOE, BE WÒAGAKPƆ KU O”\nAleke Enok ƒe agbe wu enui? Ku si ƒomevi wòku la me mekɔ na amewo o eye wòwɔ moyaa wu eƒe agbenɔnɔ gɔ̃ hã. Mose Ƒe Agbalẽ Gbãtɔ gblɔ kpuie ko be: “Enok yi edzi zɔ kple Mawu vavã la. Ke womegakpɔe o, elabena Mawu kɔe dzoe.” (1 Mose 5:24) Mɔ ka nue Mawu kɔ Enok dzoe le. Apostolo Paulo ɖe eme emegbe be: “Le xɔse me wokɔ Enok dzoe, be wòagakpɔ ku o, eye womegakpɔe le afi aɖeke o, elabena Mawu kɔe dzoe; elabena hafi woakɔe adzoe la, ekpɔ ɖaseɖiɖi be eƒe nu dze Mawu ŋu nyuie.” (Hebritɔwo 11:5) Paulo ƒe nya si wògblɔ be “wokɔ Enok dzoe be wòagakpɔ ku o” gɔme ɖe? Biblia aɖewo gblɔ be Mawu kɔ Enok yi dziƒo. Gake menye nenemae o. Biblia gblɔ be Yesu Kristoe nye ame gbãtɔ si wofɔ ɖe tsitre yi dziƒo.—Yohanes 3:13.\nEkema mɔ ka nue ‘wokɔ Enok dzoe’ le be “wòagakpɔ ku o”? Anye be Yehowa na Enok ku kpoo, ale be meto fukpekpe me hafi ku o. Gake gbã la, Enok kpɔ “ɖaseɖiɖi be eƒe nu dze Mawu ŋu nyuie.” Le mɔ ka nu? Do ŋgɔ na Enok ƒe ku la, anɔ eme be ɖewohĩ Mawu ɖe ŋutega si me wòkpɔ anyigbadziparadisoa le la fiae. Esi Enok kpɔ ŋutega sia si ɖee fia be Yehowa kpɔ ŋudzedze ɖe ye ŋu vɔ la, edɔ alɔ̃ le ku me. Apostolo Paulo ŋlɔ tso ŋutsu kple nyɔnu nuteƒewɔlawo ŋu bena: “Le xɔse me ame siawo katã ku.” (Hebritɔwo 11:13) Le Enok ƒe ku megbe la, eƒe futɔwo anya nɔ eƒe kukua dim, gake “womegakpɔe le afi aɖeke o,” ɖewohĩ Yehowa ŋutɔe ɖii ale be woagagblẽ eƒe kukua dome alo azãe le alakpasubɔsubɔ me o. *\nEsi Ŋɔŋlɔ mawo le susu me na mí la, na míakpɔ mɔ si nu Enok ƒe agbe anya wu enui le ɖa. De ŋugble le kpɔɖeŋu sia ŋu kpɔ, nenɔ susu me na wò be nu ɖeka aɖe koe Enok ate ŋu awɔ. Enok ye nye ema si dzo yina kple du eye nu te eŋu belibeli. Eyometilawo hã kplɔe ɖo eye dzi le wo kum vevie ɖe eƒe gbedeasia ŋu. Enok di teƒe aɖe be ɖo eye wòɖi ɖe eme vie, gake enya be madidi o woake ɖe ye ŋu. Ekpɔ be ne wolé ye la woawu ye ŋutasesẽtɔe. Esi wònɔ ɖiɖim ɖe eme la, edo gbe ɖa na eƒe Mawu. Enumake ese le eɖokui me be yeƒe susu dze akɔ anyi miɔɔ. Ekpɔ ŋutega aɖe si dze abe ɖe wokɔe dzoe eye wòle teƒe aɖe ŋutɔŋutɔ le ŋutegaa me ene.\nAnye ne woawu Enok ŋɔdzitɔe hafi, gake Yehowa kɔe dzoe\nKpɔe ɖa le susu be enɔ xexe aɖe si to vovo sãsãsã na xexe si me wònɔ la kpɔm. Enya kpɔ nɛ abe Eden-bɔ ene, gake kerubiwo menɔ eŋu dzɔm be amewo nagage ɖe eme o. Ŋutsu kple nyɔnu gbogbo aɖewo, siwo nye ɖekakpui kple ɖetugbui sesẽwo le afi ma. Wole ŋutifafa me. Ame aɖeke metiaa wo yome le woƒe Mawu subɔsubɔ ta abe ale si woti Enok yome ene o. Enok kpɔe be Yehowa ka ɖe ye dzi, elɔ̃ ye eye wòkpɔ ŋudzedze ɖe ye ŋu. Eka ɖe edzi bliboe be afi siae wòle be yeanɔ, wòanye ye ŋutɔ yeƒe me. Esi Enok ƒe dzi dze eme bɔkɔɔ la, emia ŋku eye vivivi la eyi alɔ̃me ʋĩi drɔ̃e makumakue.\nEdɔ alɔ̃ le ku me, eye wòtsi afi ma va se ɖe egbe hele dedie le Yehowa Mawu, si meŋlɔa nu be o la ƒe susu me! Abe ale si Yesu do ŋugbe emegbee ene la, ŋkeke aɖe gbɔna, esime ame siwo katã le Mawu ƒe susu me la ase Kristo ƒe gbe, eye woado go le yɔdowo me ava kpɔ xexe aɖe si nya kpɔ eye ŋutifafa le eme la.—Yohanes 5:28, 29.\nÀdi be yeanɔ afi ma? Bu ale si nàkpɔ dzidzɔe ne èdo go Enok ŋu kpɔ! De ŋugble tso nu dodzidzɔname siwo míasrɔ̃ tso egbɔ hã ŋu kpɔ! Agblɔe na mí nenye be nu siwo míesusu be edzɔ le eƒe agbenɔnɔ ƒe ŋkeke mamlɛawo me sɔ kple nu siwo dzɔ ɖe edzi ŋutɔŋutɔ. Gake nane li wòle be míasrɔ̃ tso eŋu fifi laa. Esi Paulo ƒo nu tso Enok ŋu vɔ la, egblɔ kpee be: “Ne xɔse mele ame si o la, mate ŋu adze Mawu ŋu nyuie o.” (Hebritɔwo 11:6) Ðe esia mede dzi ƒo na mía dometɔ ɖe sia ɖe be míasrɔ̃ Enok ƒe xɔse oa?\n^ mm. 14 Biblia ŋunyala aɖewo gblɔna be nyakpakpa si woyɔna be Enok Ƒe Agbalẽ mee Yuda yɔ nya mawo tsoe, gake gli siwo ŋu kakaɖedzi mele o ye agbalẽ ma si wogblɔna be enye Enok ƒe agbalẽ la me nyawo nye. Enok ƒe nyagblɔɖi siwo de pɛpɛpɛ lae le eme, gake blemagbalẽwo mee wokpɔ wo tsoe, eye agbalẽ mawo, eɖanye esi woŋlɔ ɖi alo numenya o la bu. Blemagbalẽ mawo me nyae Yuda anya zã loo alo be esrɔ̃ nu tso Enok ŋu le Yesu, si kpɔ Enok ƒe agbenɔnɔ teƒe tso dziƒo la gbɔ.\n^ mm. 20 Nenema kee anye be Mawu kpɔ egbɔ be womezã Mose kple Yesu ƒe kukuwo le mɔ gbegblẽ aɖeke nu o.—5 Mose 34:5, 6; Luka 24:3-6; Yuda 9.


GBE BUBU Albanian Amharic Chichewa China Kantongbe (Bɔbɔetɔ) China Kantongbe (Xoxotɔ) China Mandaringbe (Bɔbɔetɔ) China Mandaringbe (Xoxotɔ) Croatian Czech Danish Dutch Estonian Eŋlisi Eʋegbe Finnish Franse Georgian German Hiligaynon Hungarian Igbo Indonesian Italian Japanese Korean Lingala Lithuanian Norwegian Polish Portuguese Rarotongan Romanian Russian Samoan Sinhala Slovak Slovenian Spanish Swahili Swedish Thai Turkish Ukrainian Vietnamese\nLES CIVIN, si nye senyawo gbɔ kpɔƒe aɖe ƒe amegã le South Africa (Afrique du Sud) gblɔ be: “Nyemenya nu boo aɖeke tso Yehowa Ðasefowo ŋu tsã o.” Ke nu kae ʋãe wòku Ðasefowo ƒe dzixɔsewo me? Nya ta kae wòƒo tso woƒe dzixɔsewo ŋu? Se nya si wògblɔ na Nyɔ! ŋlɔlawo ɖa.\nYudatɔe menye, gake le ƒe 1970-awo ƒe gɔmedzedze la, meɖe Carol, si nye England Sɔlemeha la me tɔ. Gake metsia dzi ɖe mawusubɔsubɔ ŋu o, eye mawusubɔsubɔ ƒe nya aɖeke meka mí ɣemaɣi o. Gake esi mía vi, Andrew, xɔ ƒe enyi la, Carol susui be ele be míafia nui tso mawusubɔsubɔ ŋu. Rabi (Yudatɔwo ƒe nufiala) aɖe gblɔ nam be ne Carol zu Yudatɔ la, ekema ana Andrew hã nazu Yudatɔ, ale be ne exɔ ƒe 13 la, woawɔ Bar Mitzvah nɛ (si nye kɔnu si wowɔna na ŋutsuvi siwo nye Yudatɔwo, si ɖoa kpe edzi be wotsi ase mawusubɔsubɔ kple senyawo me). Eya ta míete suku si me wofiaa nu ame siwo di be yewoatrɔ azu Yudatɔwo le kwasiɖa sia kwasiɖa la dede le ƒuƒoƒe aɖe.\nAleke nèwɔ va dze si Yehowa Ðasefowo?\nƔesiaɣi si Yehowa Ðasefowo va míaƒe ʋɔtru nu la, metsoa nya ɖe wo nu. Megblɔna be: “Yudatɔe menye, eye nyemexɔ Nubabla Yeyea dzi se o.” Carol gblɔ nam be ye xɔlɔ̃ aɖe nye Yehowa Ðasefo, eye be enya Biblia ŋutɔ. Carol doe ɖa be míasrɔ̃ Biblia vie. Eya ta meva lɔ̃ mlɔeba be Yehowa Ðasefowo nasrɔ̃ Biblia kplim.\nAleke wò Biblia sɔsrɔ̃a yii?\nÐe medana ŋutɔ tsã. Meva se Yudatɔwo ƒe dzixɔsewo me ɖe edzi, eye mese le ɖokuinye me be míawoe nye dzidzime tiatia la. Megblɔ le dzi me be: ‘Nu kae ame siawo ate ŋu afiam?’ Zi gbãtɔ si Ðasefo aɖe va gbɔnye la, megblɔ nɛ be: “Yuda subɔsubɔha mee wodzim ɖo. Esiae nye ha si me mele, eye eya mee maku ɖo. Nya aɖeke meli nàgblɔ atsɔ ana matrɔ nye dzixɔsewo o.” Megblɔ nya aɖeke tsɔ tsi tsitre ɖe nye dzixɔseawo ŋu o. Eya ta le Fiɖagbewo kple Dzoɖagbewo zã me la, míedea suku si me wofiaa nu ame siwo di be yewoatrɔ azu Yudatɔwo le, eye le Kwasiɖagbe ŋdiwo la, Ðasefowo va srɔ̃a nu kpli mí (ne nyemete ŋu si le wo nu o). Gake woawo mexɔa ga ɖe nusɔsrɔ̃a ta, abe ale si wònɔna le ƒuƒoƒea ene o.\nYudatɔwo ƒe Bibliae mezãna, elabena mesusu be Ðasefowo ŋutɔ ƒe Biblia le wo si, si sɔ ɖe woƒe nufiafiawo nu. Gake ewɔ nuku nam ŋutɔ be Biblia eveawo katã gblɔ nya ɖeka. Esia na megaɖoe kplikpaa wu be maɖee afia Ðasefoawo be womenya nu si wɔm wole o.\nEsi Carol srɔ̃ nu ʋɛ aɖewo le rabi la gbɔ megbe la, egblɔ nam be yesusu be rabia menya Biblia nyuie o. Egblɔ nam be yemegale sukua yi ge o, gake yemele nu gbe ge le Kristo gbɔ ya o. Metɔtɔ ale gbegbe, eya ta mesusui be magbe Carol. Gake esi nye dzi fa vie la, meɖoe be mate mɔnu bubu kpɔ: Medi be mazã ŋutete si le asinye abe senyala ene la atsɔ aɖee afia Carol be ‘xɔsegbado’ ma menye ha vavã aɖeke o.\nÐe nète ŋuia?\nRabi aɖe tsɔ agbalẽ aɖe si woŋlɔ be woatsɔ aɖee afia be nyagblɔɖi siwo ku ɖe Mesia ŋu la meva eme ɖe Yesu dzi o la nam. Mía kple Carol míezã ɣleti 18 sɔŋ tsɔ srɔ̃ agbalẽ ma. Gake Ðasefoawo gava srɔ̃a nu kpli mí kwasiɖa sia kwasiɖa. Ɣesiaɣi si míedzro nyagblɔɖi aɖe me le rabia ƒe agbalẽa me la, nyemevona le ɖokuinye me o. Nyagblɔɖi siwo le Biblia me ku ɖe Mesia ŋu la katã va eme ɖe ame ɖeka pɛ ko dzi, si nye Yesu Kristo. Gake menye nenemae agbalẽa ƒe numeɖeɖewo fia o. Nyaa va trɔ kura esi míedzro nyagblɔɖi si le Daniel 9:24-27 me, afi si gblɔ be Mesia la ado le ƒe 29 M.Ŋ. me. * Ðasefoa tsɔ Hebrigbe me Biblia aɖe si me nyawo gɔme woɖe ɖe Eŋlisigbe me tẽe la vae. Melé ŋku ɖe gɔmeɖeɖea ŋu, bu akɔnta, eye megblɔ be: “Enyo, nyagblɔɖia fia asi ƒe 29 M.Ŋ. Ta nu ka?”\nÐasefoa gblɔ be: “Ƒe ma mee wonyrɔ Yesu.”\nÐeko nye nu ku! Ale si Biblia me nyagblɔɖiwo va eme pɛpɛpɛ kple ale si wowɔ ɖeka kple wo nɔewo nyuie la hã wɔ nuku nam.\nAleke xɔ̃wòwo wɔ nu esi nètrɔ wò dzixɔsewo?\nWo dometɔ aɖewo tsi dzi vevie be ɖe woflu tagbɔ na mía kple srɔ̃nye, eya ta wodo ŋugbe be yewoakplɔ mí ayi amewo gbɔ woakpe ɖe mía ŋu. Gake ɖe míeku nu me tsitotsito hekpɔe be susu le nyawo me hafi xɔ wo dzi se—eya ta susu boŋue woʋu na mí.\nNu kae na nèɖoe be yeazu Ðasefo?\nLe gɔmedzedzea la, mekplɔa srɔ̃nye ɖo dea kpekpe ʋɛ aɖewo le Fiaɖuƒe Akpata me, elabena eya zu Ðasefo xoxo. * Ale si Ðasefowo kɔa mo ɖe ame helɔ̃a wo nɔewo togbɔ be wonye ame vovovowo hã la, wɔ dɔ ɖe dzinye ŋutɔ. Nyemekpɔe le míaƒe ha me alea kpɔ o. Eya ta esi megasrɔ̃ nu geɖe ƒe etɔ̃ megbe la, mena wonyrɔm.\nAleke nèsena le ɖokuiwò me esi nèzu Ðasefo?\nBubu wònye na ame be wòagblɔ be: “Yehowa Ðasefo menye.” Gake ne mebu ale si metsi tsitre ɖe nyateƒea ŋu ŋuti la, mesena le ɖokuinye me be nyemedze na gbɔgbɔmenu xɔasi siwo Yehowa nam la o. Mavem akpɔ be mezu Ðasefo o.\nYayra kawoe nèkpɔ?\nWosɔ gbɔ. Ðekae nye ale si mɔnukpɔkpɔ gã aɖe su asinye be menye hamemetsitsi, alo ame si xɔa ŋgɔ fiaa nu Mawu ƒe amewo le míaƒe hamea me. Azɔ hã, metea ŋu kpena ɖe Yehowa Ðasefowo ƒe dɔwɔƒe si le South Africa ŋu le senyawo me. Gake ɖikeke mele eme o be yayra gãtɔe nye ale si meva dze si Yehowa kple Via henya afi si míeɖo na ɣeyiɣia, eye mese nu siwo le dzɔdzɔm egbea, siwo le xexea ʋuʋum, la gɔme.—g10-E 08.\n^ mm. 12 M.Ŋ. gɔmee nye “Mía Ŋɔli.” Ne èdi be yeadzro Daniel ƒe nyagblɔɖi si ku ɖe Mesia ŋu me la, kpɔ agbalẽ si nye Nuka Tututue Nye Biblia ƒe Nufiafia? ƒe axa 197.\n^ mm. 18 Carol ku le ƒe 1994 me, eye Les Civin gaɖe srɔ̃ bubu.\nAle si Biblia me nyagblɔɖiwo va eme pɛpɛpɛ kple ale si wowɔ ɖeka kple wo nɔewo nyuie la . . . wɔ nuku nam\nƉoe Ɖe Amewo Ɖoe Ɖe Amewo Senyala Aɖe Lé Ŋku Ðe Yehowa Ðasefowo Ŋu\ng 10/10 axa 28-29


Paulo Kple Timoteo | Biblia Me Ŋutinya\nÐEKAKPUI si kpɔm nèle le apostolo Paulo gbɔ lae nye Timoteo. Timoteo le eƒe ƒometɔwo gbɔ le Listra. Dadaa ŋkɔe nye Eunike, eye mamaa nye Loide.\nZi etɔ̃lia enye sia Paulo yi ɖe Listra. Anye ƒe ɖeka enye si va yi la, Paulo kple Barnaba wova afisia zi gbãtɔ le gbeƒãɖeɖe ƒe mɔzɔzɔ me. Ke fifia Paulo gatrɔ va kple exɔlɔ̃ Sila.\nÈnya nya, si gblɔm Paulo le na Timoteo mahã? Ele ebiam be: ‘Àdi be yeakpe ɖe mí kple Sila ŋua? Àte ŋu akpe ɖe mía ŋu míaɖe gbeƒã na amewo le didiƒewo.’\nTimoteo ɖo ŋu be: ‘Ẽ, medi be mayi.’ Eyata eteƒe medidi o la, Timoteo dzo le eƒe ƒomea gbɔ hekplɔ Paulo kple Sila ɖo. Gake hafi míasrɔ̃ nu tso woƒe mɔzɔzɔa ŋu la, na míakpɔ nusi va dzɔ ɖe Paulo dzi la ɖa. Anɔ abe ƒe 17 enye si ene tso esime Yesu ɖe eɖokui fiae le Damasko-mɔ dzi.\nÐo ŋku edzi be Paulo va Damasko be yeawɔ nuvevi Yesu ƒe nusrɔ̃lawo, gake fifia eya ŋutɔ va zu nusrɔ̃la! Emegbe la, futɔ aɖewo ɖo be yewoawu Paulo, elabena womedi eƒe nufiafia tso Yesu ŋuti o. Gake nusrɔ̃lawo kpe ɖe Paulo ŋu wòsi. Wodee kusi me heɖiɖii to gli ta ɖe dua godo.\nEmegbe la, Paulo yi ɖaɖe gbeƒã le Antioxia. Afisiae woyɔ Kristo yomedzelawo le zi gbãtɔ be Kristotɔwo. Wodɔ Paulo kple Barnaba tso Antioxia be woayi aɖe gbeƒã le du, siwo le didiƒe me. Du, siwo me wode la ɖekae nye Listra, Timoteo dedu me.\nAzɔ abe ƒe ɖeka ene megbe la, Paulo wɔ mɔzɔzɔ evelia hetrɔ va Listra. Esi Timoteo kpe ɖe Paulo kple Sila ŋu la, ènya afisi woyia? Kpɔ anyigbatata la ɖa, ne míasrɔ̃ teƒe aɖewo ŋkɔ.\nGbã la, woyi Ikonio, si te ɖe wo ŋu la me; emegbe woyi du evelia, si nye Antioxia la me. Wozɔ to afima ɖo ta Troa, heyi Filipi, Tesalonika, kple Beroia. Èkpɔ Atene le anyigbatata la dzia? Paulo ɖe gbeƒã le afima. Emegbe woɖe gbeƒã le Korinto hena ƒe ɖeka kple afã. Mlɔeba la, wotɔ ɖe Efeso vie. Emegbe woɖo tɔdziʋu hetrɔ va Kaisarea, hezɔ ɖo ta Antioxia, afisi Paulo nɔ la.\nEyata Timoteo zɔ mɔ kilometa alafa geɖe kpe ɖe Paulo ŋu woɖe gbeƒã “nyanyui” la, eye woɖo Kristo-hame geɖe anyi. Ne ètsi la, mànye Mawu subɔla nuteƒewɔla abe Timoteo ene oa?\nDɔwɔwɔwo 9:19-30; 11:19-26; ta 13 vaseɖe 17; 18:1-22.


Mawu Ƒe Nyaa Nana Eƒe Amewo Subɔnɛ Le Ðekawɔwɔ Me — Gbetakpɔxɔ INTERNET DZI AGBALẼDZRAƉOƑE\nw16 November axa 9-13\nGbetakpɔxɔ Le Gbeƒã Ðem Yehowa Ƒe Fiaɖuƒe (Tata Si Míesrɔ̃na)—2016\n15 Ehiã be woakpɔ kuxi bubu aɖe hã gbɔ le Korinto hamea me. Nɔvi aɖewo kplɔa haxɔsetɔwo yia ʋɔnu. Eya ta Paulo bia nya aɖe si ana woabu ta me la wo be: “Nu ka ta miena wotafa mi boŋ o?” (1 Kor. 6:1-8) Kuxi siawo tɔgbi doa mo ɖa egbea hã. Ɣeaɖewoɣi la, ŋutifafa si le nɔvi Kristotɔwo dome la me tea ŋu gblẽna le esi asitsatsa ƒe ɖoɖo si le wo dome medze edzi o, si wɔe be ga dome gblẽ eye ame ɖeka tso nɔvia nu be etafa ye ta. Esia ta ame aɖewo he wo nɔviwo yi ʋɔnu, gake Mawu ŋutɔ ƒe Agbalẽ la gblɔ na mí be enyo be míaɖe mɔ woatafa mí tsɔ wu be míahe vlododo ava Mawu ƒe ŋkɔa dzi alo agblẽ hamea ƒe ŋutifafa me. Ele vevie be míawɔ ɖe Yesu ƒe aɖaŋuɖoɖoa dzi atsɔ akpɔ kuxi sesẽwo kple masɔmasɔwo gbɔ. (Xlẽ Mateo 5:23, 24; 18:15-17.) Ne míewɔe alea la, ekema míado ɖekawɔwɔ ɖe ŋgɔ le Yehowa subɔlawo ƒe ƒome si me míele la me.\n (memama 13) Kpɔ Ðoɖo Hena Yehowa ƒe Lɔlɔ̃nu Wɔwɔ, axa 134-136.\n (memama 15) Ne èdi be yeaxlẽ nu tso nɔnɔme siwo me Kristotɔ ate ŋu atso nya me le be yeatsɔ ye kple ye nɔvi Kristotɔ dome nya aɖe ayi setɔwo gbɔ ŋu la, kpɔ “Minɔ Mawu Ƒe Lɔlɔ̃ La Me Ðaa,” axa 223, etenuŋɔŋlɔ.


GBE BUBU Albanian Arabic Bicol Chichewa China Kantongbe (Bɔbɔetɔ) China Kantongbe (Xoxotɔ) China Mandaringbe (Bɔbɔetɔ) China Mandaringbe (Xoxotɔ) Croatian Czech Danish Dutch Estonian Eŋlisi Eʋegbe Finnish Franse Ga Georgian German Greek Greenlandic Hiligaynon Hungarian Igbo Indonesian Italian Japanese Kirghiz Korean Latvian Lithuanian Malagasy Malayalam Myanmar Norwegian Papiamento (Aruba) Papiamento (Curaçao) Polish Portuguese Rarotongan Romanian Samoan Sepedi Sesotho (Lesotho) Setswana Shona Silozi Sinhala Slovak Slovenian Spanish Sranantongo Swahili Swedish Tagalog Tatar Thai Tsonga Turkish Ukrainian Urdu Vietnamese\nÐE WOÐO nusi míava zu mlɔeba ɖia? Ðe tiatia siwo míewɔna le agbe me kpɔa ŋusẽ aɖe ɖe míaƒe etsɔme dzia?\nTsɔe be ame ŋutɔe ɖoa nusi wòava nye la ɖi. Le go sia me la, ɖe woate ŋu aɖo dɔ si koŋ ame aɖe ava wɔ alo agbanɔamedzi aɖe si wòava tsɔ la ɖi nɛa? Evɔ aleke Mawu awɔ eƒe lɔlɔ̃nu na anyigba la nava eme, ne ɖe amegbetɔwo kpɔ mɔ aɖo nusi woava nye la ɖi na wo ɖokui? Biblia ɖo nyabiabia siawo ŋu wòde edeƒe nyuie.\nNuɖoɖiname Kple Tiatiawɔblɔɖe—Ðe Nu Eve Siawo Ate Ŋu Azɔ Aduadua?\nDe ŋugble tso alesi Yehowa Mawu wɔ míi ŋu kpɔ. Biblia gblɔ be: “Mawu ƒe nɔnɔme nue [wòwɔ ame] ɖo; ŋutsu kple nyɔnu wòwɔ.” (Mose I, 1:27) Esi Mawu wɔ mí ɖe eƒe nɔnɔme nu ta la, ŋutete le mía si be míaɖe eƒe nɔnɔme siwo nye lɔlɔ̃, dzɔdzɔenyenye, nunya, kple ŋusẽ afia. Mawu na tiatiawɔblɔɖe hã mí. Esia na míeto vovo kura le eƒe anyigba dzi nuwɔwɔwo dome. Míate ŋu atiae be míawɔ ɖe mɔfiame siwo Mawu na ku ɖe agbenyuinɔnɔ ŋu dzi loo alo míawɔ ɖe wo dzi o. Esia tae nyagblɔɖila Mose te ŋu gblɔ be: “Metsɔ agbe kple ku, yayra kple fiƒode le mia ŋku me ɖom. Eyata mitia agbe, be mia kple wò dzidzimeviwo mianɔ agbe, eye nalɔ̃ Yehowa, wò Mawu la, ɖo to eƒe gbe, eye naku ɖe eŋu.”—Mose V, 30:19, 20.\nKe hã tiatiawɔblɔɖe ƒe nunana la mefia be míekpɔ mɔ awɔ nusianu o. Mena míevo tso dzɔdzɔmese kple agbenyuinɔnɔse siwo Mawu de be nuwo nanɔ ɖoɖo nu le xexea me eye ŋutifafa nanɔ anyi la me o. Míaƒe nyonyo tae se siawo li ɖo, eye wo dometɔ aɖe dzi dada ate ŋu ana míaɖo afɔku me vevie. Wo ya bu nusi ate ŋu adzɔ ne míeŋe aɖaba ƒu nuheŋusẽ ƒe sea dzi, ti kpo tso xɔ kɔkɔ aɖe tame ŋu kpɔ ko!—Galatiatɔwo 6:7.\nTiatiawɔblɔɖea hã xea mɔ na mí ɖe nanewo wɔwɔ nu, evɔ mele nenema le nuwɔwɔ siwo si tiatiawɔblɔɖe mele o ya gome o. Agbalẽŋlɔla Corliss Lamont bia be: “Aleke wɔ míada nu nyui alo nu vɔ̃ɖi siwo amewo wɔna ƒe agba ɖe wo dzi ahahe to na wo ɖe nugbegblẽwɔwɔ ta, ne míexɔe se . . . be ɖe woɖo tiatia kple nusiwo woawɔ la ɖi na wo do ŋgɔ?” Le nyateƒe me la, masɔ be míawɔe nenema o. Womedaa nusiwo lã nyasamanɔsitɔwo wɔna la ƒe agba ɖe wo dzi loo alo biana tso kɔmpiutawo si be woana akɔnta ɖe ɖoɖo siwo wowɔ de wo me wotsɔ wɔ dɔe ta o. Esia ta tiatiawɔblɔɖea da agba kpekpe aɖe ɖe mía dzi eye wònana míebua míaƒe nuwɔnawo ŋuti kɔnta.\nAleke gbegbe Yehowa anye Mawu malɔ̃ame kple madzɔmadzɔtɔ enye si ne ɖe wòɖo nusi míava zu le etsɔme ɖi evɔ wòagabia be míatsɔ míaƒe nuwɔnawo me tsonuwo ƒe agba! Mewɔa nu alea o, elabena “Mawu enye lɔlɔ̃,” eye “eƒe mɔwo katã dzɔ.” (Yohanes I, 4:8; Mose V, 32:4) Mawu mena mí tiatiawɔblɔɖe evɔ ‘wòɖo amesiwo akpɔ ɖeɖe kple amesiwo atsrɔ̃ ɖi tso gbaɖegbe ʋĩ ke’ abe alesi nuɖoɖiname dzixɔselawo gblɔna ene o. Tiatiawɔblɔɖe tsi tre ɖe nuɖoɖiname ŋu.\nBiblia ɖee fia eme kɔ ƒã be tiatia siwo míewɔna atrɔ nusi míava zu le etsɔme. Le kpɔɖeŋu me, Mawu ƒo koko na nugbegblẽwɔlawo be: “Amesiame netrɔ tso eƒe mɔ vɔ̃wo dzi kple eƒe nuwɔna vɔ̃ɖiwo me, . . . ekema nyemawɔ vɔ̃ aɖeke mi o.” (Yeremya 25:5, 6) Susu manɔ kokoƒoƒo sia me ne ɖe Mawu ɖo alesi nuwo ava nɔ na amesiame ɖi xoxo o. Tsɔ kpe ɖe eŋu la, Mawu ƒe Nya gblɔ be: “Mitrɔ le miaƒe dzi me, eye migbugbɔ, be woatutu miaƒe nuvɔ̃wo, bena gbɔɖemeɣi nava tso Aƒetɔ la ƒe ŋku me.” (Dɔwɔwɔwo 3:19, 20) Nukatae Yehowa abia tso amewo si be woatrɔ dzime ahagbugbɔ tso woƒe nuvɔ̃wo gbɔ ne enya xoxo be naneke meli woate ŋu awɔ tso alesi nuwo ava nɔ na wo ŋu o?\nŊɔŋlɔawo ƒo nu tso ame aɖewo siwo Mawu kpe be woava ɖu fia kple Yesu Kristo le dziƒo ŋu. (Mateo 22:14; Luka 12:32) Ke Biblia gblɔ be mɔnukpɔkpɔ ma age le wo si ne womedo dzi vaseɖe nuwuwu o. (Nyaɖeɖefia 2:10) Nukata Mawu akpe wo ne eɖoe ɖi xoxo be yematia wo o? De ŋugble tso apostolo Paulo ƒe nya siwo wògblɔ na ehati haxɔsetɔwo hã ŋu kpɔ. Eŋlɔ be: “Ne míexɔ nyateƒe ƒe sidzedze la, hafi bua wɔ nuvɔ̃ la, vɔsasa ɖe nuvɔ̃wo ta megali o.” (Hebritɔwo 10:26) Asixɔxɔ aɖeke manɔ nuxlɔ̃menya ma ŋu ne ɖe Mawu ɖo alesi woava zu le etsɔme ɖi na wo xoxo o. Gake Mawu ɖo ame aɖewo ya teti ɖi be woaɖu dzi kple Yesu Kristo ɖe, alo?\nAme Ðekaɖekawoe Woɖo Ði Loo alo Amewo ƒe Ƒuƒoƒo Aɖea?\nApostolo Paulo ŋlɔ be: “Mawu . . . tsɔ gbɔgbɔ me yayrawo katã le dziƒonutowo me yra ɖe mía dzi le Kristo me, abe alesi ke wòtia mí le eyama me, hafi wòɖo xexeame gɔme anyi ene, . . . esi wòtsɔ lɔlɔ̃ ɖo mí ɖi hena vinyenye to Yesu Kristo dzi na eɖokui.” (Efesotɔwo 1:3-5) Nukae Mawu ɖo ɖi, eye gɔmesese kae le nya si nye be etia wo “hafi wòɖo xexeame gɔme anyi” ŋu?\nAkpa sia gblɔ be Mawu tia ame gbãtɔ Adam ƒe dzidzimevi aɖewo be woaɖu fia kple Kristo le dziƒo. (Romatɔwo 8:14-17, 28-30; Nyaɖeɖefia 5:9, 10) Gake ebubu be Yehowa Mawu tia ame ɖekaɖeka aɖewo koŋ be mɔnukpɔkpɔ sia nasu wo si ƒe akpe geɖe hafi wova dzi wo la tsi tre ɖe tiatiawɔblɔɖe si wona amegbetɔwo la ŋu. Amewo ƒe ƒuƒoƒo aɖe alo ame hatsotso aɖee Mawu ɖo ɖi, ke menye ame ɖekaɖekawo o.\nLe kpɔɖeŋu me: Tsɔe be dziɖuɖu aɖe ɖoe be yeaɖo dɔwɔƒe aɖe. Awɔ ɖoɖo ɖe dɔ siwo dɔwɔƒea awɔ, nusiwo wòakpɔ ŋusẽ awɔ, kple dɔwɔƒea ƒe lolome ŋu ɖi. Dɔwɔƒea adze dɔwɔwɔ gɔme mlɔeba le ɖoɖowɔwɔ ɖe eɖoɖo ŋu vɔ megbe, eye dɔwɔƒea ƒe akametiwo agblɔ be: “Dziɖuɖua wɔ ɖoɖo ƒe aɖewoe nye sia va yi ɖe dɔ si míawɔ ŋu. Fifia míedze dɔ si wode mía si la wɔwɔ gɔme.” Ðe nàƒo nya ta be ɖe dziɖuɖua ɖo ame ɖekaɖeka siwo ava nye dɔwɔƒe ma ƒe akametiwo ɖi ƒe aɖewo do ŋgɔa? Kakaɖedzitɔe la màƒo nya ta nenema o. Nenema ke Yehowa ɖoe ɖi be yeawɔ ɖoɖo tɔxɛ aɖe si dzi yeato akpɔ Adam ƒe nuvɔ̃ me tsonuwo gbɔe do ŋgɔ. Eɖo ƒuƒoƒo aɖe si awɔ dɔ sia la ɖi do ŋgɔ—menye amesiwo anɔ ƒuƒoƒoa mee wòɖo ɖi o. Woatia wo emegbe, eye tiatia siwo amesiawo awɔ le woƒe agbe mee afia mlɔeba nenye be woakpɔ ŋudzedze ɖe wo ŋu atia wo loo alo womakpɔe ɖe wo ŋu o.\nXexe kae nɔ susu me na apostolo Paulo esi wògblɔ be: “[Mawu] tia mí le eyama me, hafi wòɖo xexeame gɔme anyi”? Xexe si ŋu nya Paulo gblɔ le afisia la menye xexe si Mawu wɔ esime wòwɔ Adam kple Xawa o. Xexe ma ‘nyo ŋutɔ’—nuvɔ̃ kple gbegblẽƒe aɖeke menɔ eŋu o. (Mose I, 1:31) Xexe ma mehiã ‘ɖeɖe’ tso nuvɔ̃ me o.— Efesotɔwo 1:7.\nXexe si koŋ Paulo wɔnɛ enye esi dze egɔme le Adam kple Xawa ƒe aglãdzedze le Eden megbe—enye xexe aɖe si to vovo kura tso esi Mawu ɖo anyi le gɔmedzedzea me la gbɔ. Adam kple Xawa ƒe viwo nye xexe ma me tɔ gbãtɔwo. Amesiwo ɖe ɖe aga tso Mawu gbɔ, eye wonye kluviwo na nuvɔ̃ kple gbegblẽe nɔ xexe ma me. Enye xexe aɖe si me tɔwo woawɔ xɔxɔ ƒe ɖoɖo na, elabena womele abe Adam kple Xawa, amesiwo ɖoe koŋ wɔ nuvɔ̃ la ene o.—Romatɔwo 5:12; 8:18-21.\nYehowa Mawu te ŋu kpɔ nusi do tso tsitretsiɖeŋu si fɔ ɖe te le Eden la gbɔ enumake. Esime hiahiãa do mo ɖa teti ko la, ewɔ dɔwɔnu tɔxɛ aɖe ƒe ɖoɖo—si nye Mesia Fiaɖuƒe si le Yesu Kristo si me—be yeazãe atsɔ aɖe ameƒomea tso Adam ƒe nuvɔ̃ me. (Mateo 6:10) Mawu wɔ esia “hafi wòɖo xexeame,” ameƒomea si akpɔ ɖeɖe, “gɔme anyi,” si fia be ewɔ ɖoɖo sia hafi aglãdzela Adam kple Xawa va dzi vi.\nZi geɖe la, amegbetɔwo hiãna ɖoɖowɔwɔ do ŋgɔ hafi wote ŋu wɔa nusiwo wodina be yewoawɔ. Nuɖoɖiname afia be ele be Mawu nawɔ ɖoɖo ɖe xexea me ŋu tsitotsito be wòaɖo alesi nusianu ava nɔ la ɖi. Roy Weatherford ŋlɔ be: “Ewɔ na xexemenunyala geɖe be ne ɖe Mawu meɖo nusianu si dzɔna ɖi o la anye eƒe Ŋusẽtɔnyenye madze o.” Ðe wòhiã nyateƒe be Mawu nagblɔ nusianu si ava dzɔ la ɖi tsitotsitoa?\nEsi seɖoƒe meli na Yehowa ƒe ŋusẽ o eye womate ŋu atsɔ eƒe nunya asɔ kple ame aɖeke tɔ o ta la, ate ŋu akpɔ nudzɔdzɔ kpata alo esiwo ɖina ɖe ame siwo ado tso eƒe nuwɔwɔwo ƒe tiatiawɔblɔɖe ŋudɔwɔwɔ me la gbɔ bɔbɔe. (Yesaya 40:25, 26; Romatɔwo 11:33) Ate ŋu awɔ esia enumake eye mahiã be wòawɔ eŋu ɖoɖo do ŋgɔ hafi o. Mawu Ŋusẽkatãtɔ la mele abe amegbetɔ madeblibo siwo ƒe ŋutetewo ŋu seɖoƒe le ene ne wòahiã be wòaɖo alesi nuwo ava nɔ na amesiame le anyigba dzi ɖi do ŋgɔ o. (Lododowo 19:21) Woƒo nu tso Mawu ŋu le Efesotɔwo 3:11 le Biblia gɔmeɖeɖe geɖe me be ‘tameɖoɖo mavɔ’ le esi, tsɔ wu be woagblɔ be ɖoɖowɔɖie le esi.\nAlesi Nàkpɔ Ŋusẽ Ðe Alesi Wò Etsɔme Ava Nɔ Dzii\nTameɖoɖo le Mawu si na anyigba la, eye eɖo tame ma ɖi do ŋgɔ. Nyaɖeɖefia 21:3, 4 gblɔ be: “Kpɔ ɖa, Mawu ƒe agbadɔ la le amewo gbɔ, eye wòanɔ anyi kpli wo, eye woawo hã woanye eƒe dukɔ, eye Mawu ŋutɔ anɔ anyi kpli wo, eye wòanye woƒe Mawu. Eye Mawu latutu aɖatsi sia aɖatsi ɖa le woƒe ŋku me, eye ku maganɔ anyi akpɔ o, eye konyifafa kple ɣlidodo kple veve aɖeke maganɔ anyi o; elabena nu gbãtɔwo nu va yi.” Ẽ, anyigba sia ava zu paradiso, abe alesi Yehowa ɖo tame tso gɔmedzedzea mee ene. (Mose I, 1:27, 28) Nyabiase lae nye be, Ànɔ afima? Ema anɔ te ɖe tiatia siwo nàwɔ fifia dzi. Yehowa meɖo wò dzɔgbese ɖi na wò o.\nTafevɔsa si Yesu Kristo, Mawu ƒe Vi la na, wɔe wòle bɔbɔe be amesiame si axɔ edzi ase la nakpɔ agbe mavɔ. (Yohanes 3:16, 17; Dɔwɔwɔwo 10:34, 35) Biblia gblɔ be: “Amesi xɔa Via dzi sena la, agbe mavɔ le esi; amesi meɖoa to Via o la, makpɔ agbe o.” (Yohanes 3:36) Àte ŋu atiae be yeakpɔ agbe ne èsrɔ̃ nu tso Mawu, Via, kple Eƒe lɔlɔ̃nu wɔwɔ ŋu tso Biblia me eye nèwɔ ɖe nusiwo nèsrɔ̃ la dzi. Kakaɖedzi le amesiame si wɔna ɖe nunya vavã si le Mawu ƒe Nya me dzi la si be ava “anɔ anyi bɔkɔɔ, eye dzɔgbevɔ̃e ƒe ŋɔdzidoname maɖe dzi le eƒo o.”—Lododowo 1:20, 33.\nAmegbetɔwo mele abe lãwo ene o, eyata nu nyui alo nu gbegblẽ si wowɔna ƒe agba le wo dzi\nHɔ̃:Foto: Cortesía de GREFA\nƉoe Ɖe Amewo Ɖoe Ɖe Amewo Ðe Nàte Ŋu Akpɔ Ŋusẽ Ðe Nusi Nàva Zu Dzia?\nw05 1/15 axa 4-7


Yeremia 4 - Holy Bible [Ewe Bible 1913] - (Yer 4)\nIsrael, Yehowa be: Ne èbe, yeatrɔ la, ekema trɔ ɖe ŋunye, eye ne èɖe wò ŋunyɔnuwo ɖa le ŋkunye me la, ekema màgatsa tsa glãla o!\nEye ne èta Yehowa ƒe agbe le nyateƒe kple dzɔdzɔenyenye me, eye ɖe eteƒe la, ekema dukɔwo atso wò ayra wo ɖokui, eye woatso wò aƒo adegbee!\nElabena ale Yehowa gblɔ na Yuda-ŋutsuwo kple Yerusalem enye si: Mide agble yeye, eye migaƒã nu ɖe aŋɔkawo me o.\nMi Yuda-ŋutsuwo kple Yerusalem-tɔwo, mina woatso aʋa na mi na Yehowa, eye miɖe miaƒe dzi ƒe boloyiwo ɖa, ne nye dziku magalé dzo ge abe dzo ene, ahabi le miaƒe nuwɔwɔ vɔ̃ɖiawo ta, eye amea ɖeke mate ŋu atsii o.\nMigblɔe fia le Yuda, eye miɖe gbe ƒãe le Yerusalem be: „Miku kpẽ le anyigba la dzi!“ Mihe vekati míado ɣli be: „Miƒo takpli, eye mina míayi du sesẽwo me!“\nMikɔ aflaga dzi do ɖe Zion! Misi, migatɔ o! Elabena mahe dzɔgbevɔ̃e kple tsɔtsrɔ gã tso anyiehe vɛ.\nDzata do tso avegoe me, dukɔwo gblẽla tso, eye woho tso enɔƒe, be woatso wò anyigba awɔ gbegbee, eye wòagblẽ wò duwo woazu aƒedo.\nLe esia ta mita akpanya, mifa konyi, eye mifa avi, elabena Yehowa ƒe dɔmedzoe heliheli la nu mefa ɖe mía ŋu o.\nYehowa be: Ava me le ɣemaɣi be, dzi aɖe le fia kple amegãwo ƒo, nunɔlawo alulu, eye nyagblɔɖilawo ƒe mo awɔ yaa.\nTete megblɔ be: Alele, Aƒetɔ Yehowa, vavãe nèflu dukɔ sia kple Yerusalem, esime negblɔ be: „Míakpɔ ŋutifafa“, evɔ wònye yi de keke luʋɔ gbɔ hafi!\nƔemaɣi woagblɔ na nye dukɔ kple Yerusalem bena: Ya xɔdzo tso to ɖiƒeƒle ta me le gbe dzi gbɔna nye dukɔ ƒe nyɔnuvi gbɔ, menye be, woatsɔ agbo lui, alo woatsɔ ana nu me nadzae o.\nYa sesẽ wu esia ƒom; azu madrɔ̃ ʋɔnu wò hã.\nKpɔ ɖa, eho gbɔna abe alilikpo ene, eƒe tasiaɖamwo le abe ahom ene, eye eƒe sɔwo ɖia ɖu wu hɔ̃; baba na mí, elabena míetsrɔ̃.\nYerusalem, klɔ vɔ̃ɖiwɔwɔ ɖa le wò dzi ŋu, ne woaxɔ na wò. Ɣekaɣi tamesusu vɔ̃ɖiwo nanɔ wò dzi me ase ɖo?\nElabena wole gbe ƒã ɖemee tso Dan, eye wona wose dzɔgbevɔ̃e nya tso Efrayim-towo dzi.\nMitoe na dukɔwo! Kpɔ ɖa, miɖe gbe ƒãe na Yerusalem be: Amesiwo ɖea to ɖe du la, tso didiƒenyigba dzi gbɔna, eye woana woƒe ɣli nade dzi ɖe Yuda-duwo ŋu.\nWoaƒo xlãe godoo abe agbledzɔviwo ene, le esi wodze aglã ɖe ŋunye la ta, Yehowa ye gblɔe.\nWò zɔzɔme kple wò nuwɔnawoe wɔ esia wò, wò vɔ̃ɖiwɔwɔe wɔ esia, eve kaɖikaɖi, eye ade dzigbɔ ke na wò.\nNye dɔkaviwo, nye dɔkaviwo! Mele togotogoe ƒom le vevesese ta, nye dzixɔ, nye dzi dze agbo le menye, nyemate ŋu azi ɖoɖoe o, elabena nye luʋɔ le kpẽwo ƒe ɖiɖi kple aʋaɣli sem!\nGligbagbã tsia ɖe wo nɔewo nu, elabena wogblẽ anyigba blibo la; woagblẽ nye xɔwo enumake kple nye agbadɔwo le aɖabaƒoƒo ɖeka me.\nƔekaɣi manɔ aflaga kpɔm, eye manɔ kpẽwo ƒe ɖiɖi sem ase ɖo?\nElabena nye dukɔ dzɔ lã, womedze sim o; vi tsibomewo wonye, eye Womenya nu o; nunyalawo wonye le vɔ̃ɖiwɔwɔ me, ke nyuiwɔwɔ la, womedzea si eya o.\nMeɖe ŋku ɖe anyigba, nɔnɔme meli nɛ o, ele ƒuƒlu; meɖe ŋku ɖe dziƒo, kekelía ɖeke meli o.\nMeɖe ŋku ɖe towo, kpɔ ɖa, wole dzodzom kpekpekpe, kple ɖe togbɛwo katã, kpɔ ɖa, wole ʋaʋãm.\nMeɖo ŋku anyi, kpɔ ɖa, amegbetɔa ɖeke megali o, eye dziƒoxewo katã dzo yi.\nMeɖo ŋku anyi, kpɔ ɖa, anyigba wɔnu zu gbegbe, wogbã eƒe duwo katã le Yehowa ŋgɔ le eƒe dɔmedzoe ƒe bibi ta.\nElabena ale Yehowa gblɔ esi; Anyigba blibo la azu gbegbe, ke nyemagblẽe gbidigbidi o.\nEyata anyigba nefa konyi, eye dziƒo nenɔ ahovɔ me, elabena meƒo nu, eye mavem o, meɖo ta me, eye nyematrɔe o.\nDu blibo la si le sɔdolawo kple aŋutrɔdalawo ƒe howɔwɔ nu, woyi ave dodowo me, eye wolia agakpewo; wogblẽ du blibo la ɖi amea ɖeke megale eme o.\nElabena mese ɣli abe nyɔnu, si le ku lém la tɔ ene, abe nyɔnu, si le vi ŋgɔgbea dzim la ƒe ŋɔdziɣli ene, mese Zion-nyɔnuvi, si le ŋeŋem hewu asi dzi la ƒe gbe be; Baba nam, elabena nye luʋɔ tsi amewulawo si!


GBE BUBU Albanian Amharic Arabic Chichewa Croatian Czech Danish Dutch Estonian Eŋlisi Eʋegbe Finnish Franse German Hungarian Indonesian Italian Japanese Korean Latvian Lithuanian Malagasy Norwegian Polish Portuguese Romanian Russian Setswana Slovak Slovenian Spanish Swahili Swedish Tagalog Turkish Ukrainian\nƔE SI nɔ to ɖom la klẽ ɖe ta gã si le Masai Mara-ve gã si me Womedaa Ade le O si le Kenya la dzi hẽ. Esi ɣea ge ɖe alilikpoa te le ɣetoɖoƒe ɖaa la, eklẽ ɖe taa dzi hẽ wònya kpɔ ale gbegbe. Gbetedzi kple klatsawo nɔ ha me nɔ zɔzɔm blewu blewu gbɔna wòsusɔ meta ʋɛ aɖewo ko woaɖo taa gbɔ. Kasiaa dzidzi ƒo lãawo wotɔ zi ɖeka kplo, hefɔ ŋku ɖe nane si le abe agakpe gã nogo aɖe ene, si ho ɖe tsia dzi le taa ƒe kɔto lɔƒo la dzi gãa. “Agakpe nogoa” blu tsia gbodogbodo ko hedo ɖi vĩ. Tɔmenyi—si nye tsimelã dziŋɔ aɖee nye ma lãawo kpɔ.\nTa kple tɔsisiwo mee wokpɔa tɔmenyi le le ɣedzeƒe Afrika, eye atiglinyi koe nye lã si lolo wui. Ne tɔmenyi tsi la, eƒe didime te ŋu gbɔa meta 4 ŋu eye eƒe kɔkɔme ɖona meta 1.5. Eƒe kpekpeme ade tɔn ene. Ame geɖe bui be “Behemoth” si woyɔ le Biblia-gbalẽ si nye Hiob me le Eŋlisigbe me lae nye tɔmenyi. Mewɔ nuku o be Biblia ɖɔ lã gã sia be eƒe ƒuwo le abe “akɔbliyetiwo” ene, eye wòtsɔ wo sɔ kple “gakpɔti.”—Hiob 40:15-18.\nNe tɔmenyi ŋutigbalẽ titritɔ, fumanɔŋui, si dze nugbodogbodowɔla, si le abe gago ene la ayi tugbehoʋliƒe gbeɖeka la, maɖu dzi akpɔ o. Tɔmenyi ƒe afɔwo le kpuie ale gbegbe be ɖeko nàbia be afɔ kpui siawoe le agba gã sia tsɔm hã. Ke hã, mègabu afɔ kpotoe mawo ƒe ŋusẽ nu tsɛe o. Ne tɔmenyi le gota la, amegbetɔ megogoe le duƒuƒu me kura o. Ne ele tsi me la, wonyae be edzena le tɔdziʋu sue si kum wole kple akɔfa alo esi kum wole kple mɔ̃ gɔ̃ hã ŋu.\nAgbenɔnɔ le Tsiteƒewo\nLã siwo zɔna le hamee tɔmenyi nye, eye togbɔ be wokpɔ tɔmenyiwo ƒe ha gã siwo me tɔmenyi ɖekaɖeka 150 lɔƒo nɔ kpɔ hã la, zi geɖe la, tɔmenyi 10 yi 15 ye nɔa ƒuƒoƒo me, eye tɔmenyitsu tsitsi ɖeka nɔa wo ŋgɔ. Wonɔa tɔ me kple godzi siaa, eye tɔmee wodona tsona—le zã me koŋ—va ɖua tɔtogbe damawo. Zi geɖe la, womeyia adzɔge ʋĩ tsoa tsia gbɔ o. Gake le kuɖiɣi la, wonya be tɔmenyi aɖewo zɔna kilometa 10 ɖadia nuɖuɖu.\nAlesi tɔmenyiwo dea dzesi wo nɔƒewo mele nyanya tututu o. Ame aɖewo bu be alesi tɔmenyi tsɔa eƒe asike nɔa eƒe mĩ hlẽmee si wɔ moya ŋutɔ la nye mɔ si dzi tɔmenyitsu tona wɔa akɔ le tɔmenyinɔ ŋkume loo alo be wòatsɔ anya tɔmenyitsu bubu si le nyɔnu ʋlim kplii la ɖa. Ne wodze wo dzi la, woxlɔ̃na abe sɔ ene, eye ne wole dzre wɔm la, woxlɔ̃na alo ɖea gbe. Ne wole tɔ gɔme gɔ̃ hã la, woƒe gbɔgbɔ fuxefuxe ɖina sesĩe wosena. Tɔmenyitsu ŋgɔnɔlaa yɔa etɔwo wòɖina be MŨ-Mũ-mũ.\nTɔmenyi te ŋu doa ɖi ganɔa eɖokui hom ɖe dzi le ŋkeke bliboa me, eye wòsɔna na eƒe ŋutilã gã la ale gbegbe. Togbɔ be tɔmenyi mabi ɖe tsiƒuƒu me nyuie abe lã bubu siwo hã nɔa tɔ me ganɔa godzi ene o hã la, ate ŋu ado ɖi miniti 15! Eƒe ŋɔti, ŋkuwo, kple towo le eƒe ta ƒe ŋgɔdze, si na wòte ŋu nyrɔa eƒe ŋutilã ƒe akpa mamlɛ bliboa katã ɖe tsi gɔme. Tɔa gɔme afimae tɔmenyi wɔa eƒe nu geɖe le—nyɔnu didi kple asiyɔyɔ siaa.\nTɔmenyi tsɔa fu ɣleti enyi lɔƒo, eye vi ɖeka koe wòdzina ɖe tsi si megoglo fũ o me. Enaa no via le godzi loo alo le tsi si se afɔkɔe me. Togbɔ be tɔmenyi sesẽ ale gbegbe hã la, mefena kple via dzikpɔkpɔ kura o, eléa be na via lɔlɔ̃tɔe wòwɔa nuku ŋutɔ. Le nyateƒe me la, tɔmenyi vinɔ si tsɔ via ɖe mè tsɔ le tsi ƒumee la nyea nukpɔkpɔ dzeani. Gake ɖeko ame aɖeke meka tse be yeaɖe ɖevia le mè nɛ o, lã ma si dze abe ɖe mewɔa adã ene o la ƒe nuwɔƒe mekɔna o!\nTɔmenyi ƒe ŋutigbalẽ de edzi ŋutɔ na tsimenɔnɔ. Gake ne eva gota la, tɔtrɔ ɖedzesiwo dzena le eŋu. Lãmenugbagbevi siwo le eƒe ŋutigbalẽ te la tua tsi dzẽ lahẽ aɖe si me dze le ŋutɔ ɖona ɖe eƒe ŋutigbalẽ ŋu. Ne èkpɔ lãa le adzɔge la, tsi si nugbagbeviawo tu ɖo ɖe ŋutigbalẽa ŋu ƒe amadede naa wòdzena abe ɖe fifia si tɔmenyia dze nye ʋu ene. Gake ɖe tsi dzẽa kpɔa eƒe ŋutigbalẽ ta le tsi me kple gota siaa. Le blema Afrika-duwo me la, wolãa tɔmenyi-gbalẽ wònyea ka lɛlɛlɛ henyrɔ nɛ ɖe ami me. Emegbe wotroa wo hesiaa wo woƒuna wotsɔna wɔa atam dziŋɔwo wozãna le anyigbaʋliʋawo me. * Grzimek’s Animal Life Encyclopedia gblɔ be le tɔmenyigbalẽa wɔwɔ nenema—si xɔa ƒe ade ya teti—megbe la, “eva sẽna abe kpe ene hetrina sentimeta ene kple afã lɔƒo.”\nAlesi Wòkea Nu mee la Wɔa Dɔ Ðe Ame Dzi Gadzia Ŋɔ\nLe nyateƒe me la, tɔmenyi ƒe nu nye eƒe ŋutilã ƒe akpa si wɔa dɔ ɖe ame dzi wu bubu ɖesiaɖe. Ne ele gota la, etsɔa eƒe nu si keke meta afã daa gbee le teƒe si te ɖe tsi ŋu. Ke hã, menye nu koe wòɖuna kple eƒe nua o. Ne tɔmenyi ke eƒe glã wòkeke degree 150 la, menye ɖe wòkee gbadzaa dzodzro o, ke boŋ adã si ɖo tame nɛ enye ma ɖem fia wòle ŋɔdzitɔe. Wo nɔƒe si yi edzi le tsɔtsrɔ̃m la ta ʋiʋli nye aʋa gã aɖe le woa kple wo dzi dzelawo dome. Ne eke nu la, eƒe ŋgɔgbeɖu tsũea te tɔ gãwo dzena. Eɖokui taʋlinu siawo te ŋu didina sentimeta 30 tso eƒe aɖulã nu.\nAfɔku le tɔmenyi ƒe nu ŋu ŋutɔ, menye na tɔmenyi bubuwo ko o, ke boŋ na amegbetɔwo hã. Agbagba ɖesiaɖe si amegbetɔwo dze be yewoanɔ anyi kple tɔmenyiwo le ŋutifafa me medze edzi o. Edzea amesiame si ate kpɔ be yeate ɖe enɔƒe ŋu kplikplikpli akpa la dzi ge madimadi le eŋui gɔ̃ hã. Gawu la, tɔmenyi gawɔa adã wu ne exɔ abi, eye ate ŋu atu nu kple nusianu si te ɖe eŋu la kutɔkutɔe. Tɔmenyi si do dziku tsɔa eƒe nu gã la nyrɔ tɔdziʋuwoe gɔ̃ hã.\nAlesi tɔmenyi wɔa adã le tɔ mee la, nenemae wòwɔna le godzi hã. Le kpɔɖeŋu me, enye afɔku gã ŋutɔ be woanɔ afisi tɔmenyi le gbe ɖum le kple tsi si me wòdo le la dome. Le nyateƒe me le Afrika ƒe teƒe aɖewo la, tɔmenyiwo dze kɔƒemenɔla siwo xe mɔ si dzi wotona yia tsi gbɔ la le manyamanya me la dzi. Tɔmenyi dea vɔvɔ̃ amegbetɔ kple lãwo siaa me, eye ele be woawɔ nu kplii le ŋuɖɔɖo kple bubu gã me.\nÐe Tɔmenyi Atsi Agbea?\nNe tɔmenyi ɖeka ɖale gbe ɖum le gota la, dzatawo ate ŋu adze edzi bɔbɔe. Ke hã, edze abe tɔmenyi ƒe futɔ gãtɔ kekeakee nye amegbetɔ ene. World Book Encyclopedia gblɔ be: “Amewo na tɔmenyiwo ƒe xexlẽme kple wo nɔƒe ƒe lolome siaa dzi ɖe kpɔtɔ ale gbegbe. Adelãwo wu tɔmenyi gbogbo aɖewo, eye agbledelawo trɔ teƒe siwo nye wo nɔƒe tsã zu agbledeƒewoe.”\nẼ, tɔmenyiwo nɔƒe siwo amegbetɔwo va xɔ la na teƒe sue aɖe koe susɔ na wo, eye wòdoa kplamatse woƒe ablɔɖe be woaɖi tsa ahadzi la vevie. Dzidzɔtɔe la, Wɔla la do ŋugbe be le Mawu Fiaɖuƒea ƒe dziɖuɖu te la, yeakpɔ amegbetɔwo kple lãwo dome nyawo gbɔ, ale be ame aɖeke ‘mawɔ vɔ̃ aɖeke alo ahe gbegblẽ’ ava anyigba dzi Paradiso si wogbugbɔ ɖo te la dzi o.—Yesaya 11:9.\n^ mm. 11 Swahiligbe me ŋkɔ si woyɔna na tɔmenyi si nye—kiboko—gɔmee nye “atam.”\nƉoe Ɖe Amewo Ɖoe Ɖe Amewo Kpɔ Tɔmenyi Gã Wɔnuku la Ða!\ng03 5/8 axa 23-25


Konyifahawo 1 | Biblia Le Internet Dzi | Xexe Yeye Gɔmeɖeɖe\nWoɖɔ Yerusalem abe ahosi ene\nEtsi akogo, wogblẽe ɖi (1)\nZion ƒe nu vɔ̃ gãwo (8, 9)\nMawu gbe Zion (12-15)\nAme aɖeke meli afa akɔ na Zion o (17)\nא [Alef]* 1 Aleke du si me amewo yɔ fũu tsã la, tsi akogo ale!+ Aleke du si me tɔwo sɔ gbɔ le dukɔwo dome la, va zu abe ahosi ene!+ Aleke eya, si nye fianyɔnu le nutowo dome, va zu kluvi ale!+ ב [Bet] 2 Ele avi fam hehehe le zã me,+ eye aɖatsi tsi alɔgo dzi nɛ. Eƒe lɔlɔ̃tɔawo dometɔ aɖeke meli afa akɔ nɛ o.+ Eƒe zɔhɛwo katã gblẽe ɖi;+ wotrɔ zu eƒe futɔwo. ג [Gimel] 3 Yuda yi aboyo me+ va zu fukpela kple kluvidɔ sesẽ wɔla.+ Eva tsi dukɔwo dome;+ mekpɔ gbɔɖemeƒe aɖeke o. Ame siwo katã le eyome tim la va tui le eƒe xaxawo me. ד [Dalet] 4 Zion mɔwo le konyi fam, elabena ame aɖeke megavaa ŋkekenyui ɖuƒe o.+ Eƒe agbowo katã gbã;+ eƒe nunɔlawo le hũ ɖem. Eƒe ɖetugbui leaƒewo* le nu xam, eye eya ŋutɔ le veve helĩhelĩ me. ה [He] 5 Eƒe ketɔwo zu eƒe aƒetɔ;* eƒe futɔwo ɖe dzi ɖi.+ Elabena Yehowa do nuxaxa nɛ, le eƒe dzidada gbogboawo ta.+ Viawo dze ketɔ la ŋgɔ yi aboyo me.+ ו [Waw] 6 Zion vinyɔnu ƒe atsyɔ̃ la katã nu yi.+ Eƒe amegãwo le abe zi siwo mekpɔ gbeɖuƒe o ene,Eye wole zɔzɔm kudɔkudɔe le wo yometilawo ŋgɔ. ז [Zayin] 7 Le ŋkeke siwo me Yerusalem le fu kpem, eye mekpɔ aƒe si me wòanɔ o la, eɖo ŋkuNu vevi siwo nɔ esi le blema la dzi.+ Esi eƒe amewo dze ketɔ la si me, eye xɔnametɔ aɖeke meli nɛ o la,+Ketɔwo kpɔ eƒe anyidzedze la, eye wokoe.*+ ח [Het] 8 Yerusalem ƒe nu vɔ̃ lolo.+ Esia tae wòzu ŋunyɔnu. Ame siwo katã dea bubu eŋu la do vloe, elabena wokpɔ eƒe ama.+ Eya ŋutɔ le hũ ɖem,+ eye wòtrɔ mo ɖe aga le ŋukpe ta. ט [Tet] 9 Eƒe nu makɔmakɔwo ɖe ɖe eƒe awu me. Mebu eƒe etsɔme ŋu o,+ Eƒe anyidzedze wɔ nuku; ame aɖeke meli afa akɔ nɛ o. Oo Yehowa, kpɔ nye fukpekpe la, elabena futɔ la le adegbe ƒom.+ י [Yod] 10 Ketɔ la do asi ɖe eƒe kesinɔnuwo katã gbɔ.+ Elabena ekpɔ dukɔwo woge ɖe eƒe kɔkɔeƒe la,+Ame siwo mèɖe mɔ na be woage ɖe wò ha la me o hafi. כ [Kaf] 11 Eƒe amewo katã le hũ ɖem; wole abolo dim.+ Wotsɔ woƒe nu veviwo na ɖe nuɖuɖu ta, ne woatsi agbe.* Oo Yehowa, kpɔ ale si mezu abe nyɔnu yakame ene ɖa.* ל [Lamed] 12 Mi ame siwo katã le mɔ dzi va yina, ɖe esia mewɔ naneke na mi oa? Milé ŋku ɖe ŋunye miakpɔ ɖa! Ðe ame aɖe se veve abe esi sem mele,Si nye vevesese si Yehowa do nam le eƒe dɔmedzoedogbe la ene kpɔa?+ מ [Mem] 13 Eɖo dzo ɖa tso dzi ɖe nye ƒuwo me,+ eye wòge ɖe nye ƒuwo katã me. Eɖo ɖɔ na nye afɔwo; egbugbɔm ɖe megbe. Ena mezu nyɔnu si ɖi gbɔlo. Medze dɔ ŋkeke blibo la katã. נ [Nun] 14 Etsɔ eƒe asiwo ƒo ƒu nye vodadawo hebla wo abe kɔkuti ene. Etsɔ wo ku kɔ nam, eye ŋusẽ vɔ le ŋunye. Yehowa tsɔm de asi na ame siwo nu nyemate ŋu anɔ te ɖo o.+ ס [Samek] 15 Yehowa tsɔ nye kalẽtɔwo katã ƒu gbe le donyeme.+ Eyɔ takpekpe ɖe ŋunye, ne woagbã nye ɖekakpuiwo gudugudu.+ Yehowa fanya Yuda ɖetugbui leaƒe la le wainfiãnu me.+ ע [Ayin] 16 Nu siawo tae mele avi fam ɖo;+ nye ŋkuwo le aɖatsi fam yoyoyo. Elabena ame si afa akɔ nam, alo ana gbɔdzɔem* la, le adzɔge. Vinyewo tsrɔ̃, elabena futɔ la ƒe alɔ de dzi. פ [Pe] 17 Zion ke eƒe abɔwo me;+ gake ame aɖeke meli afa akɔ nɛ o. Yehowa dɔ Yakob ƒe ketɔ siwo katã ƒo xlãe la ɖe eŋu.+ Yerusalem zu ŋunyɔnu na wo.+ צ [Tsade] 18 Yehowa tɔ dzɔ,+ elabena eƒe sewo* ŋue medze aglã ɖo.+ Mi dukɔwo katã, misee, ne miakpɔ nye vevesese la. Nye ɖetugbui leaƒewo* kple nye ɖekakpuiwo yi aboyo me.+ ק [Kof] 19 Meyɔ lɔ̃nyelawo, gake wogbe vava.+ Nye nunɔlawo kple nye ametsitsiwo ku le dua me,Esime wole nu dim be yewoaɖu, ne yewoatsi agbe.*+ ר [Res] 20 Oo Yehowa, kpɔ ɖa, meɖo xaxa me. Nye dɔ me* le totrom. Nye dzi le togotogoe ƒom le menye, elabena vavãe, medze aglã.+ Yi le viwo wum le gota;+ le aƒe me hã, ku koe li. ש [Sin] 21 Wose ale si mele hũ ɖemee; ame aɖeke meli afa akɔ nam o. Nye futɔwo katã se be vɔ̃ dzɔ ɖe dzinye. Wotso aseye, elabena wòe na wòdzɔ alea.+ Gake àna ŋkeke si nèɖe gbeƒãe la naɖo,+ ale be woawo hã woanɔ abe nye ene.+ ת [Taw] 22 Woƒe nu vɔ̃ɖi wɔwɔwo katã neva ŋkuwòme, eye nàtu nu kpli wo vevie,+Abe ale si nètu nu kplim vevie le nye dzidadawo katã ta ene. Elabena nye hũɖeɖewo sɔ gbɔ, eye nye dzi le veve sem ŋutɔ.\n^ Ta 1-4 nye konyifahawo le Hebrigbe ƒe alfabetawo ƒe ɖoɖo nu.\n^ Egɔmeɖeɖe tẽe, “ta.”\n^ Alo, “dzi dzɔ wo.”\n^ Alo, “ne woƒe luʋɔ natsi agbe.”\n^ Woƒo nu tso Yerusalam ŋu le afi sia abe ame ene.\n^ Alo, “ana gbɔdzɔe nye luʋɔ.”\n^ Egɔmeɖeɖe tẽe, “numenyawo.”\n^ Alo, “ne yewoƒe luʋɔ natsi agbe.”


Yesu Ƒe Ku | Biblia Me Ŋutinya\nKPƆ nuvɔ̃ dziŋɔ, si wɔm wole la ɖa! Wole Yesu wum. Wohee ɖe ati ŋu. Woƒo gatagbadzɛ ɖe eƒe asiwo kple afɔwo. Nukatae ame aɖe adi be yeawɔ Yesu alea?\nElabena ame aɖewo lé fu Yesu. Ènya amesiwo wonyea? Wo dometɔ ɖekae nye mawudɔla vɔ̃ɖi, Satana Abosam. Eyae te ŋu ble Adam kple Xawa be wogbe toɖoɖo Yehowa. Eye Satana kee na Yesu ƒe futɔwo wɔ nuvɔ̃ dziŋɔ sia.\nHafi woaklã Yesu ɖe ati sia ŋu gɔ̃ hã la, eƒe futɔwo wɔ funyafunyae. Èɖo ŋku alesi wova Getsemane-bɔa me hekplɔe dzoe la dzia? Amekawoe nye futɔawo? Woawoe nye subɔsubɔhakplɔlawo. Na míakpɔ nusi dzɔ emegbe ɖa.\nEsi subɔsubɔhakplɔlawo lé Yesu la, eƒe apostolowo si. Wogblẽ Yesu ɖeka ɖe eƒe futɔwo gbɔ, elabena wovɔ̃. Gake apostolo Petro kple Yohanes meyi didiƒe o. Wokplɔ wo ɖo be woakpɔ nusi adzɔ ɖe Yesu dzi la.\nNunɔlawo kplɔ Yesu yi ame tsitsi Hana gbɔe, amesi nye nunɔlagã tsã. Ameha la menɔ afima eteƒe didi o. Emegbe wokplɔ Yesu yi Kayafa, amesi nye nunɔlagã fifia la ƒemee. Subɔsubɔhakplɔla geɖe ƒo ƒu ɖe aƒe sia me.\nKayafa ƒe aƒe sia mee wodrɔ̃ ʋɔnui le. Wokplɔ amewo vɛ be woaka aʋatso ɖe Yesu si. Subɔsubɔhakplɔlawo katã gblɔ be: ‘Ele be woawu Yesu.’ Woɖe ta ɖe mo nɛ hetu kɔe.\nEsi esiawo katã nɔ edzi yim la, Petro nɔ aƒe la godo. Vuvɔ nɔ wɔwɔm le zã ma me, eyata ameawo do dzo. Esi wonɔ dzoa ƒum la, dɔla nyɔnuvi aɖe kpɔ Petro hegblɔ be: ‘Amesia hã nɔ Yesu ŋuti.’\nPetro ɖo ŋu be: ‘Ao, nyemenɔ eŋuti o!’\nAmewo gblɔ na Petro zi etɔ̃ be enɔ Yesu ŋuti. Gake Petro gblɔ le ɖesiaɖe me be alakpae. Esi Petro gblɔ esia zi etɔ̃lia la, Yesu trɔ hekpɔ eŋku me. Eve Petro ŋutɔ be yeda alakpa siawo, eye wòdo go hefa avi.\nEsi ɣe la le dzedzem le Fiɖagbe ŋdi la, nunɔlawo kplɔ Yesu yi woƒe Ʋɔnudrɔ̃ƒegã lae. Wode ŋugble le nusi woawɔ nɛ la ŋu le afisia. Wokplɔe yi Pontio Pilato, amesi nye Yudea-nuto la ƒe dziɖula la gbɔe.\nNunɔlawo gblɔ na Pilato be: ‘Ŋutsu sia la, ame baɖae, ele be woawui.’ Esi Pilato bia nyawo Yesu vɔ la, egblɔ be: ‘Nyemekpɔ be ewɔ nu gbegblẽ aɖeke o.’ Eye Pilato ɖo Yesu ɖe Herodes Antipa. Herodes nye Galilea-dziɖula, gake ele Yerusalem. Herodes hã kpɔ be Yesu mewɔ nu gbegblẽ aɖeke o, eyata egatrɔe ɖo ɖe Pilato.\nPilato di be yeaɖe asi le Yesu ŋu. Gake Yesu ƒe futɔwo di be woaɖe asi le gamenɔla bubu boŋ ŋu. Eyae nye adzodala Baraba. Fifia anɔ abe ŋdɔ ɣeɖota ene esime Pilato kplɔ Yesu do goe. Egblɔ na ameawo be: ‘Mikpɔ miaƒe Fia la ɖa!’ Gake nunɔlagãwo do ɣli be: ‘Mikplɔe yii! Miwui! Miwui!’ Eyata Pilato ɖe asi le Baraba ŋuti, eye wokplɔ Yesu yina wuwu ge.\nWohe Yesu ɖe ati ŋu le Fiɖagbe ŋdɔ me. Le Yesu ƒe axa eveawo dzi la, wowu hlɔ̃dola aɖewo hã aɖe ati ŋu, gake woawo ya mele nɔnɔmetata la me o. Do ŋgɔ teti hafi Yesu naku la, hlɔ̃dolawo dometɔ ɖeka gblɔ nɛ be: ‘Ne èɖo wò fiaɖuƒe me la, nàɖo ŋku dzinye.’ Yesu ɖo ŋu be: ‘Medo ŋugbe na wò be, ànɔ Paradiso la me kplim.’\nMenye ŋugbedodo nyui aɖee ma oa? Ènya Paradiso, si ƒe nya gblɔm Yesu lea? Afikae paradiso, si Mawu wɔ le gɔmedzedzea me la nɔ? Anyigba dzie. Eyata ne Yesu le fia ɖum le dziƒo la, afɔ amesia va agbe mee be wòase vivi le Paradiso yeye me le anyigba dzi. Ðe esia mado dzidzɔ na mí oa?\nMateo 26:57-75; 27:1-50; Luka 22:54-71; 23:1-49; Yohanes 18:12-40; 19:1-30.\nFia Si Meɖi Fɔ O La Kpe Fu Le Fuwɔameti Ŋu\nYesu do yayra gã aɖe ŋugbe na nu vlo wɔla aɖe si hã wohe ɖe ati ŋu.\nNYE YEHOWA XƆLƆ̃—DƆDEASIWO\nMilé Yohanes 3:16 Ðe Susu Me\nNu kae nèsrɔ̃ tso Yohanes 3:16 me, ke gblɔe na amewo le gbeadzi.


GBE BUBU Amharic Arabic Bengali Chichewa Croatian Czech Danish Dutch Estonian Eŋlisi Eʋegbe Finnish Franse Georgian German Gujarati Hiligaynon Hindi Hungarian Igbo Indonesian Italian Japanese Kannada Korean Latvian Lithuanian Marathi Norwegian Papiamento (Curaçao) Polish Portuguese Romanian Russian Sepedi Setswana Slovak Slovenian Spanish Swahili Swedish Telugu Thai Turkish Ukrainian\n“Medi be dzodoƒea nanɔ dzadzɛ. Gake amesiwo le xɔme kplim metsɔa ɖeke le eme ne agbawo kaka ɖi alo nuɖazewo tsi gamlea dzi o. Wometsɔa ɖeke le eme o.”—Lynn. *\nAMESIWO le xɔme kple wo nɔewo. “Woate ŋu anye xɔlɔ̃ veviwo alo futɔ vɔ̃ɖiwo,” alea Kevin Scoleri gblɔ. Màsee le ɖokuiwò me nenema gbegbe o, gake nyateƒe matrɔmatrɔe wònye be anyinɔnɔ kple ame bubu te ŋu nyea kuxi vavã. * Masɔmasɔ bɔ ɖe amesiwo le xɔme kple wo nɔewo le yunivɛsitiviwo dome ale gbegbe be U.S.News & World Report gblɔ be suku geɖewo le “agbagba geɖe dzem” be woakpe ɖe amesiwo le xɔme kple wo nɔewo ŋu woate ŋu anɔ anyi le ŋutifafa me to “avuléle ƒe ɖoɖowo” kple numedzrokpekpewo dzi.\nXɔmenɔnɔ kple ame nɔewo ate ŋu anye nu sesẽ gɔ̃ hã na sɔhɛ Kristotɔ siwo ʋu le aƒeme be woava wɔ ɣeyiɣiawo katã ƒe gbeƒãɖeɖedɔa. Gake mɔkpɔkpɔ li be ne wowɔ Biblia ƒe gɔmeɖosewo ŋudɔ eye wowɔ ‘nu le nunya’ me la ana be woate ŋu akpɔ masɔmasɔwo gbɔ zi geɖe.—Lododowo 2:7.\nMinya Mia Nɔewo\nNe dzi megava le dzɔwòm o la, àva na alesi nuwo nɔ le aƒeme nanɔ dzrowòm. (Mose IV, 11:4, 5) Gake ɖeko nana be alesi nuwo nɔ le aƒeme nanɔ ame dzrom nawɔe be asitɔtrɔ wɔwɔ nagasesẽ na wò ɖe edzi. Nyagblɔla 7:10 xlɔ̃ nu be: “Megagblɔ be, nukata tsã ŋkekewo nyo wu fifitɔwo hã o, elabena mèle biabiam ɖe nunya me o.” Ẽ, anyo wu be nàwɔ tɔwò sinua le nɔnɔme ɖesiaɖe si me nàkpɔ ɖokuiwò le.\nDze egɔme kple agbagbadzedze be yeanya amesi mia kplii miele xɔme. Nyateƒee, mehiã be amesiwo mia kpli wo miele xɔme nanye zɔhɛ kplikplikpliwo kokoko o. Ðewohĩ manye amesi ƒe nu lé dzi na wò vevie o. Ke hã la, ne ele na wò be nànɔ anyi kple ame ma ɖe, ɖe manye nusi sɔ be nanɔ anyi kplii le ŋutifafa me alesi woanya wɔ oa?\nFilipitɔwo 2:4 gblɔ na mí be míaƒe ŋku naganɔ ‘nusi nye ame ŋutɔ tɔ ko dzi o, ke boŋ nenɔ nusi nye ame bubu tɔ la hã dzi!’ Le dzeɖoɖo siwo manɔ abe numetetese ene o me la, ɖe manyo be nàbia amesi mia kplii miele xɔme ƒe ƒometɔwo ta, nusiwo ŋu wòkpɔa dzidzɔ ɖo, eƒe taɖodzinuwo, kple nusiwo dzea eŋu oa? Gblɔ ŋuwò nyawo nɛ. Zi alesi miesrɔ̃ nu tso mia nɔewo ŋu la, zi nenemae miase nu gɔme na mia nɔewoe.\nEnuenu la miwɔ ɖoɖo aɖe koŋ hena nuwo wɔwɔ ɖekae. Lee gblɔ be: “Ɣeaɖewoɣi la mía kple amesi le xɔme kplim míedona ɖaɖua nu ɖekae, alo míete ŋu ɖia tsa yia aɖaŋudɔwɔƒewo ɖekae.” Le Kristotɔ siwo le xɔme kple wo nɔewo gome la, gbɔgbɔmedɔwo wɔwɔ ɖekae, abe dzadzraɖo ɖe hamea ƒe kpekpeawo ŋu alo dɔwɔwɔ ɖeka le gbeƒãɖeɖedɔa me gɔ̃ hã nye mɔ si nana kadodo gasẽna ɖe edzi.\nDavid gblɔ be: “Ne amesi le xɔme kplim yina Biblia me dutoƒonuƒo na ge la, medea woƒe hamea ƒe kpekpewo be wòanye dzideƒo nɛ.” Togbɔ be nu vovovowoe woa kple amesi le xɔme lɔ̃na le kamedefefe kple haƒoƒo gome hã la, alesi wolɔ̃a gbɔgbɔmenuwoe na wonye zɔhɛ kplikplikpliwo. David gblɔ be: “Míeɖoa dze ku ɖe gbɔgbɔmenu geɖewo ŋu. Le nyateƒe me la, míete ŋu ɖoa dze gaƒoƒo geɖe ku ɖe gbɔgbɔmenuwo ŋu.”\nGake de dzesii: Megaku ɖe amesi mia kplii miele xɔme la ŋu kplikplikpli ale gbegbe be màgate ŋu ade ha nyui kple ame bubuwo o. Ne amesi mia kplii miele xɔme va le sesem le eɖokui me be ele be yeakpe wò ɣesiaɣi ne yeyina afisiafi la, ana wòase le eɖokui me be yexaxa. Biblia ɖo aɖaŋu be “miakeke mia ɖokui” le xɔlɔ̃dzedze me.—Korintotɔwo II, 6:13.\nAgbenɔnɔ ɖe Sikasededea Nu\nEle eme baa be esi mieva le mia nɔewo nyam ɖe edzi la, miava nɔ dzesi dem alesi mia nɔewo ƒe nɔnɔmewo, nudidiwo, kple nukpɔsusuwo to vovoe. Abe alesi sɔhɛ Mark xlɔ̃ nui ene la, “ele be miakpɔ mɔ na blibomademade me tsonuwo.” Ame ƒe nya me si asesẽ alo ame ɖokui ŋu dzedze hea kuxiwo kple masɔmasɔwo vɛ. Nenema ke wòle ne èkpɔa mɔ be amesi mia kplii miele xɔme nawɔ tɔtrɔ gãwo be wòasɔ na wò.\nFernando srɔ̃ nusia le xɔmenɔnɔ kple amewo me be: “Ele be nànye dɔmenyotɔ ke menye ɖokuiŋudzela o.” Nya si wògblɔ la sɔ kple Sikasededea, si gblɔ be: “Nusianu, si mielɔ̃na bena, amewo nawɔ na mi la, miawo hã miwɔ nenema ke na wo.” (Mateo 7:12) Le kpɔɖeŋu me, Fernando va kpɔe be alesi yedi xɔa me ƒe fafae la mesɔ na yeƒe evelia o; eya dina be xɔa me ƒe fafa nanɔ vedomesi, gake amesi le xɔme kplii ya dina be xɔa me nafa miamiamia hafi yeamlɔ anyi. Nukae nye egbɔkpɔnua? Fernando gblɔ be: “Medi kuntru aɖe na ɖokuinye.” Ẽ, abe alesi Mark gblɔe ene la, “trɔ ɖe nɔnɔmea ŋu. Mele be nàɖe asi le alesi nèwɔa nuwoe ŋu keŋkeŋ o, gake ahiã be nàɖe asi le nu ʋɛ aɖewo ŋu.”\nMɔ bubu si dzi nàgate ŋu awɔ Sikasededea ŋudɔ le enye be: Srɔ̃ alesi nàɖe mɔ ɖe amesi mia kplii miele xɔme la ƒe didiwo nu. Ðe mèlɔ̃a ha siwo wòƒona oa? Anɔ eme godoo be eya hã ase le eɖokui me nenema ɖe tɔwòwo ŋu. Eyata ne amesi le xɔme kpli wò ƒe hawo meku ɖe agbegbegblẽnɔnɔ ŋu o la, àte ŋu asrɔ̃ dzidodo le eme. Fernando gblɔ be: “Adzɔ dzi nam ne amesi mía kplii míele xɔme la lɔ̃a ha vovovowo. Gake etɔwo va le mayem azɔ.” Le go bubu me la, ame ate ŋu ase ha siwo ƒom wòle to haƒomɔ̃ siwo wodea tome zazã me be wòagaɖe toɣli amesi le xɔme kplii si anɔ nu srɔ̃m la o.\nSikasededea dzi wɔwɔ hã ate ŋu ana woaƒo asa na nyamaɖinyɛwo ku ɖe nunɔamesiwo ŋu. Le kpɔɖeŋu me, ne èlɔ̃a nusianu si le nufamɔ̃a me zazã—gake bebli hafi nèɖoa wo eteƒe la—ate ŋu ahe dziku vɛ. Nenema ke ne èkpɔa dziku ɖe amesi mia kplii miele xɔme ŋu alo ètroa ŋku ɖee be ezã nane si nèƒle ta la, mana kadodo nyui nanɔ anyi o. Biblia la de dzi ƒo be “woalɔ̃ nunana ame, woalɔ̃ hadede.” (Timoteo I, 6:18) Ne èse le ɖokuiwò me be wole ye bam la, megazi kpi ɖe edzi o. Nà woanya nusi le vewòm le nyaa me le ŋutifafa kple tufafa me.\nMide bubu mia nɔewo ƒe nunɔamesiwo ŋu. Enye amemabumabu be woatsɔ ame aɖe ƒe nu esi womebiae o. (Lododowo 11:2) Amesi mia kplii miele xɔme ɖeɖe ƒe anyinɔnɔ nanɔ susu me na wò. Ðe nudzeamewɔwɔ abe ʋɔƒoƒo ene fia hafi nàge ɖe eƒe xɔme. Ne èbua ame la, amesi mia kplii miele xɔme hã abu wò nenema ke. David gblɔ be: “Nusɔsrɔ̃ le aƒeme menye kuxi na mía dometɔ aɖeke o. Mía ame evea míedea bubu eŋu nyuie eye míeɖea toɣli mía nɔewo o. Gake meyia agbalẽdzraɖoƒe ɖasrɔ̃a nu ne amesi mía kplii míele xɔme di be yeawɔ nane.”\nSikasededea dzi wɔwɔ hã bia be nàwɔ nuteƒe le wò xɔfewo xexe ɖe game dzi me eye nàwɔ wò aƒemedɔwo.\nNyaʋiʋliwo Gbɔ Kpɔkpɔ\nLe Biblia ƒe ɣeyiɣiwo me la, ŋutsu Kristotɔ siwo ŋu wodea bubui nyuie siwo ƒe ŋkɔwoe nye Paulo Kple Barnaba ‘do dɔmedzoe ɖe wo nɔewo ŋu vevie.’ (Dɔwɔwɔwo 15:39) Ke ne nusia tɔgbe ɖo mia dome ɖe? Ðewohĩ masɔmasɔ aɖe alo nutsiamesi aɖe doa wò dzigbɔɖi kpɔna. Ðe nyaʋiʋli aɖe alo nyahehe vevie fia be miagate ŋu anɔ xɔme ɖekae oa? Menye nenema kokoko o. Eme kɔ be Paulo kple Barnaba anya kpɔ woƒe masɔmasɔawo gbɔ. Ðewohĩ àte ŋu awɔe nenema hafi agblɔ be yeaɖe afɔ kpata ɖe ʋuʋu ŋu. Biblia ƒe gɔmeɖose siwo ate ŋu akpe ɖe ŋuwò dometɔ aɖewoe nye esiwo gbɔna la.\n● “Migawɔ naneke le dzrewɔwɔ alo bubu dzodzro ta o, ke boŋ mia dome amesiame natsɔ ɖokuibɔbɔ abu nɔvia gã wu ye ŋutɔ ɖokui.”—Filipitɔwo 2:3.\n● “Mina woaɖe veve heliheli kple dɔmedzoe kple dziku kple ɣlidodo kple busubɔbɔ katã kpakple nu tovo wɔwɔ katã hã ɖa le mia dome. Ke mikɔ dɔme ɖe mia nɔewo ŋu, eye miaƒe dɔme natrɔ ɖe mia nɔewo ŋu, eye mitsɔ ke mia nɔewo, abe alesi Mawu tsɔ ke mi le Kristo me la ene.”—Efesotɔwo 4:31, 32.\n● “Eyaŋuti ne ètsɔ wò nunana va da ɖe vɔsamlekpuia dzi, eye nèɖo ŋui le afima bena, nya aɖe le nɔviwò ƒe dzi me ɖe ŋutiwò la, gblẽ wò nunana la ɖe afima le vɔsamlekpuia ŋgɔ, eye nayi aɖadzra mia kple nɔviwò dome ɖo gbãgbiagbã, hafi nava tsɔ wò nunana la vae.”—Mateo 5:23, 24; Efesotɔwo 4:26.\nKristotɔ sɔhɛ (siwo menye ɖeviwo nenema gbegbe o) siwo nɔa xɔme kple wo nɔewo la de dzesi Fia Salomo ƒe nya siawo ƒe nyateƒenyenye tẽ: “Ne ame le eve la, enyo wu ame ɖeka.” (Nyagblɔla 4:9) Nyateƒee, ame geɖe kpɔe be xɔmenɔnɔ kple ame nyo ale gbegbe. Mark gblɔ be: “Meva srɔ̃ alesi manɔ anyi kple amewo nyuie ahawɔ asitɔtrɔwo.” Renee gblɔ kpee be: “Àsrɔ̃ nu geɖe tso ɖokuiwò ŋu. Eye le ɣeyiɣi ma ke me la, amesi mia kplii miele xɔme ate ŋu akpɔ ŋusẽ nyui ɖe dziwò.” Lynn gblɔ be: “Megblẽ ɖokuinye ŋutɔ hafi mía kple amesi le xɔme va nɔ anyi ɖekae. Gake meva kpɔ be mele be nye nya me nasẽ kpaɖii o. Meva de dzesii be ne ame aɖe wɔ nu le mɔ si to vovo na alesi mewɔnɛ la mefia kokoko be etɔ gblẽ o.”\nNyateƒee, anyinɔnɔ le ŋutifafa me kple amesi mia kplii miele xɔme bia agbagbadzedze kple ɖokuitsɔtsɔsavɔ. Gake ne èdze agbagba le Biblia ƒe gɔmeɖosewo ŋudɔ wɔm la, àte ŋu awɔ geɖe wu anyinɔnɔ le ŋutifafa me ɖeɖeko; àkpɔe be dzi ava nɔ dzɔwòm ɖe mia kple amesi le xɔme ƒe anyinɔnɔ ŋu.\n^ mm. 4 Kpɔ nyati si nye “Nukatae Mía Kple Amesi le Xɔme ƒe Anyinɔnɔ Sesẽ Alea?” si dze le May 8, 2002 ƒe tata me.\nNusiwo menye tɔwò o zazã ate ŋu ahe masɔmasɔwo vɛ\nMibu mia nɔewo ŋu\nƉoe Ɖe Amewo Ɖoe Ɖe Amewo Aleke Mawɔ Anɔ Ŋutifafa me Kple Amesi Le Xɔme Kplim?\ng02 7/8 axa 16-18


Nu Kae Wòle Be Manya Tso Gbɔdɔnuwɔwɔ Ðe Ame Ŋuti Ŋu?—Akpa 1: Nu Siwo Ŋu Nànɔ Ŋudzɔ Ðo | Sɔhɛwo Biana Be\nGBE BUBU Afrikaans Albanian Amharic Arabic Arabic (Lebanon) Armenian Azerbaijani Azerbaijani (Cyrillic) Bambara Bashkir Bissau Guinean Creole Brazil Tokunɔgbe Bulgarian Catalan Cebuano Chichewa Chin (Hakha) China Kantongbe (Bɔbɔetɔ) China Kantongbe (Xoxotɔ) China Mandaringbe (Bɔbɔetɔ) China Mandaringbe (Xoxotɔ) Chitonga Croatian Czech Danish Dutch Ecuador Tokunɔgbe Estonian Eŋlisi Eʋegbe Fijian Finnish Franse Georgian German Greek Gujarati Haitian Creole Hausa Hebrew Hiligaynon Hindi Hindi (Roman) Hungarian Icelandic Igbo Iloko Indonesian Isoko Italian Japanese Kabuverdianu Kazakh Kazakh (Arabic) Kikaonde Kikuyu Kinyarwanda Kirghiz Kirundi Korean Lingala Lithuanian Malagasy Malay Malayalam Maltese Mongolian Myanmar Norwegian Nzema Ossetian Pangasinan Papiamento (Curaçao) Persian Polish Portuguese Portuguese (Portugal) Punjabi Quichua (Imbabura) Romanian Russia Tokunɔgbe Russian Samoan Sango Sepedi Serbian Serbian (Roman) Sesotho (Lesotho) Setswana Shona Sinhala Slovak Slovenian Solomon Islands Pidgin Spain Tokunɔgbe Spanish Sunda Swahili Swedish Tagalog Tamil Tatar Telugu Tetun Dili Thai Tigrinya Tsonga Turkish Turkmen Ukrainian Uzbek Uzbek (Roman) Venezuela Tokunɔgbe Vietnamese Xhosa Yoruba Zulu\nNu kae nye gbɔdɔnuwɔwɔ ɖe ame ŋu?\nNu siwo nàte ŋu awɔ\nTogbɔ be nu si setɔwo yɔna be “gbɔdɔnuwɔwɔ ɖe ame ŋu” toa vovo tso dukɔ me yi dukɔ me hã la, nya la ate ŋu afia be woto mɔ aɖe dzi de asi amea ŋu evɔ amea melɔ̃ hafi o, eye ɣeaɖewoɣi hã elɔa ameléle sesẽe adɔ egbɔ alo avudodo nɛ ɖe eme. Etea ŋu nyea gbɔdɔnuwo wɔwɔ ɖe ɖeviwo alo sɔhɛwo ŋu, ƒometɔ kpamkpam gbɔ dɔdɔ, ameléle sesẽe agblẽe, kple “kpekpeɖeŋunalawo” abe ɖɔktawo, nufialawo kple subɔsubɔhakplɔlawo ƒe ayemɔ dzi toto adɔ ame gbɔ hã ene. Wodoa ŋɔdzi na ame siwo ŋuti wowɔ nu sia ɖo la dometɔ aɖewo (eɖanye gbegblẽnyae wogblɔ ɖe wo ŋu alo ɖe wodɔ wo gbɔ sesẽe o) be yewoawɔ nu vevi wo ne woke atse gblɔe na ame aɖe.\nNumekuku aɖe ɖee fia be ƒe sia ƒe la, ame akpe alafa eve blaatɔ̃ kloe gblɔna be wowɔ gbɔdɔnuwo ɖe yewo ŋu le United States (États-Unis) ɖeɖe dzaa. Eye ame siawo ƒe afã kloe nye ame siwo xɔ tso ƒe 12 va ɖo 18.\nBiblia meda asi ɖe gbɔdɔnuwo wɔwɔ ɖe ame ŋu dzi o. Biblia ƒo nu tso ŋutsuwo ƒe ha aɖe si gbɔdɔdɔ xɔ susu me na ale gbegbe la ŋu. Ŋutsu mawo nɔ du si woyɔna be Sodom la me anɔ ƒe 4,000 aɖewoe nye esi va yi. Esi wokpɔ ŋutsu eve aɖewo ɖi tsa va woƒe dua me la, wodze agbagba be yewoalé wo adɔ wo gbɔ, eye nudzɔdzɔ ma ɖe nu si tae Yehowa tsrɔ̃ du ma ɖo la fia. (1 Mose 19:4-13) Gakpe ɖe eŋu la, wode se na Israel-viwo le Se si Mawu tsɔ na Mose anɔ ƒe 3,500 aɖewoe nye esia la me be woatsri ƒometɔ kpamkpam gbɔ dɔdɔ, esia lɔ gbɔdɔnuwo wɔwɔ ɖe ame ƒe ƒometɔwo ŋu hã ɖe eme.—3 Mose 18:6.\nAme nyanyɛwoe wɔ gbɔdɔnuwo ɖe ame akpa gãtɔ ŋu. “Ame siwo gbɔ wodɔ sesẽe la dometɔ eve le etɔ̃ me ƒe ame nyanyɛwoe wɔ nua ɖe wo ŋu. Menye ame manyamanya aɖewoe va dze wo dzi le vo me o.”—Talking Sex With Your Kids.\nWowɔa gbɔdɔnuwo ɖe ŋutsuwo kple nyɔnuwo siaa ŋu. Le United States la, ame siwo ŋu wowɔ gbɔdɔnuwo ɖo la dometɔ 10 le alafa me nye ŋutsuwo. Agbalẽ aɖe gblɔ be ŋutsu siwo ŋu wowɔ nu siawo ɖo la “vɔ̃na be nu si wowɔ ɖe yewo ŋu ana be yewoazu ŋutsugbɔdɔlawo alo ‘yewomeganye ŋutsu tututu o.’”—Rape, Abuse & Incest National Network (RAINN).\nAle si gbɔdɔnuwo wɔwɔ ɖe ame ŋu va bɔ egbea la mewɔ nuku kura o. Biblia gblɔe ɖi be le “ŋkeke mamlɛawo me la,” ame geɖewo anye “ame siwo melɔ̃a ame ƒe nya o,” “ame wɔadãwo” kple “ame siwo meɖua wo ɖokuiwo dzi o.” (2 Timoteo 3:1-3) Nɔnɔme siawo dzena kɔtɛe le ame siwo wɔa gbɔdɔnuwo ɖe amewo ŋu la ŋu.\nMenye ame siwo ŋu wowɔ gbɔdɔnuawo ɖo la ƒe agɔdzedzee o. Mesɔ be woawɔ gbɔdɔnuwo ɖe ame aɖeke ŋuti o. Nuwɔna ƒe fɔbubua katã le nua wɔlawo ɖeɖe dzi. Ke hã àte ŋu aɖe afɔ aɖewo atsɔ akpɔ ɖokuiwò ta va se ɖe afi aɖe ya teti.\nDzra ɖo. Dzra ɖo do ŋgɔ ɖe nu si nàwɔ ne ame aɖe di be yeawɔ gbɔdɔnu ɖe ŋuwò, eɖanye wò ŋugbetɔ alo dɔwɔhati ye gɔ̃ hã o la ŋu. Ðetugbui aɖe si ŋkɔe nye Erin ɖo aɖaŋu be ne èdi be yeadzra ɖo ɖe ale si nàwɔ anɔ te ɖe gbɔdɔnuwɔwɔ ɖe ame ŋu ƒomevi aɖe nu ŋu la, wò ŋutɔ wɔ ale si nɔnɔmea ate ŋu do mo ɖa la le ɖokuiwò si eye nàdzra ɖo ɖe ale si nàwɔ nui hã ŋu. Egblɔ be: “Adze bometsinya na ame aɖewo ya, gake ne ète ŋu wɔ esia la, asesẽ ŋutɔ be nu siawo nadzɔ ɖe dziwò.”\nBiblia gblɔ be: “Mikpɔ nyuie be ale si miezɔna la naganye abe numanyalawo ene o, ke boŋ abe nunyalawo ene, . . . elabena ŋkekeawo nye vɔ̃.”—Efesotɔwo 5:15, 16.\nBia ɖokuiwò be: ‘Nu kae mawɔ ne ame aɖe lé teƒe aɖe nam eye wòɖe fu nam?’\nDzra ɖo ɖe ale si nàsi le nɔnɔmea nu la ŋu. Agbalẽ si nye RAINN la gaɖo aɖaŋu be “nàɖo nya nyanyɛ aɖe ɖi si anɔ nyanya na xɔwòwo kple wò ƒometɔwo ale be ne èɖo xaxa me eye nègblɔe ko la woanya evɔ ame si le gbɔwò ya mase naneke gɔme o. Esia ate ŋu ana be xɔ̃wòwo alo wò ƒometɔwo nava kplɔ wò dzoe.” Gake àte ŋu aƒo asa na dzigbagbã geɖe ne èƒo asa na teƒe siwo nàte ŋu aɖo nɔnɔme sia me le.\nBiblia gblɔ be: “Aɖaŋudzela kpɔa afɔku gbɔna eye wòɣlaa eɖokui, ke ame makpɔnuteƒe yina ɖadea ta eme, eye wòkpɔa emetsonua.”—Lododowo 22:3.\nBia ɖokuiwò be: ‘Ðoɖo kae mewɔ ale be ne meɖo nɔnɔme sia me la, mate ŋu asi le enu?’\nÐo seɖoƒewo eye nàlé wo me ɖe asi. Le kpɔɖeŋu me, ne wò kple ame aɖe miele ɖoɖo wɔm ɖe srɔ̃ɖeɖe ŋu la, wò kple wò ŋugbetɔa miɖo dze tso nu siwo miate ŋu awɔ ɖe mia nɔewo ŋu kple esiwo masɔ be miawɔ o la ŋu. Ne amea ya be ema mehiã kura o la, ke ehiã be nàdi ame bubu, ame si ade bubu wò dzidzenu siwo nu nènɔa agbe ɖo la ŋu.\nBiblia gblɔ be: “Lɔlɔ̃ . . . mewɔa nu si medze o, media eya ŋutɔ tɔ o.”—1 Korintotɔwo 13:4, 5.\nBia ɖokuiwò be: ‘Dzidzenu kawo nue menɔa agbe ɖo? Nuwɔna kawoe mabu be womesɔ o?’\nNya Siwo Sɔhɛwo Gblɔ Tso Gbɔdɔnuwɔnawo Tsɔtsɔ Ðe Fu Na Ame Ŋu\nSe nya siwo sɔhɛ atɔ̃ aɖewo gblɔ tso gbɔdɔnuwɔnawo tsɔtsɔ ɖe fu na ame kple nu siwo woawɔ ne wodo mo ɖa la ŋu.\nƉoe Ɖe Amewo Ɖoe Ɖe Amewo Nu Kae Wòle Be Manya Tso Gbɔdɔnuwɔwɔ Ðe Ame Ŋuti Ŋu?—Akpa 1: Nu Siwo Ŋu Nànɔ Ŋudzɔ Ðo